27.10.2018 u 15:47\nNoćas pomeranje kazaljki na časovnicima sat unazad\nLetnje računanje vremena u ovoj godini biće završeno predstojeće noći, u nedelju 28. oktobra, u 03.00 sata posle ponoći, pomeranjem časovnika za jedan sat unazad, sa 03.00 na 02.00 sata, saopštila je Direkcija za mere i dragocene metale. Pomeranje kazaljke na satu sprovodi se na osnovu Zakona o računanju vremena, a čas koji se 28. oktobra, zbog pomeranja za jedan sat unazad pojavljuje dva puta između 02.00 i 03.00, označava se prvi put kao čas 2A, a drugi put kao čas 2B, navodi se u saopštenju dostavljenom Tanjugu. AKO STE PROPUSTILI Većina Evropljana za ukidanje letnjeg računanja vremena\n23.10.2018 u 13:56\nProdužili obdanicu ili – pomrčinu\nPomeranjem kazaljki za jedan sat unazad, 28. oktobra, završava se letnje računanje vremena, tako da ćemo, vraćanjem sa tri na dva sata, u nedelju spavati sat vremena duže. Po svemu sudeći, ovo bi moglo da bude jedno od poslednjih pomeranja časovnika zbog letnjeg i zimskog računanja vremena. Naime, Evropska komisija (EK) je 12. septembra predložila da se takvo polugodišnje pomeranje sata ukine, a ukoliko taj predlog izglasaju Evropski parlament i Savet Evrope, kazaljke će poslednji put biti pomeren najkasnije 31. marta 2019, odnosno 27. oktobra naredne godine. Letnje i zimsko računanje vremena primenjuje se u oko 110 država, ali ne i u Kini, Japanu, Južnoj Koreji, Rusiji, Belorusiji, na Islandu, kao ni u afričkim zemljama. Prema predlogu EK, svaka članica EU bi do aprila 2019.


Tadić: Plemeniti pojedinci temelj državnosti | Srbija\nTadić: Plemeniti pojedinci temelj državnosti | Mondo Portal\nTadić: Plemeniti pojedinci temelj državnosti 0 Podeli Podeli na facebook Podeli na twitter Podeli na viber Pošalji na mail\n15.02.2011. / 18:05 18:08\nTadić: Plemeniti pojedinci temelj državnosti\nPredsednik Srbije Boris Tadić dodelio je danas, povodom Dana državnosti, medalje za hrabrost "Miloš Obilić" pripadnicima Ministarstva unutrašnjih poslova i Vojske Srbije, i građanima koji su se istakli hrabrim i plemenitim postupcima.\nTadić je tom prilikom istakao da su nesebičnost i solidarnost vrednosti koje se moraju negovati, i da pojedinci koji su ističu tim osobinama daju suštinski doprinos državnosti Srbije.\n"Moramo da uputimo poruku svima u Srbiji da nesebičnost, solidarnost i lična hrabrost jesu visoko poštovane vrednosti, da svi te vrednosti moraju da poštuju, a iznad svih - institucije Srbije", rekao je Tadić.\nDanašnji praznik je, kako je rekao, prilika da se osveži sećanje na sve one koji su ugradili svoj život i ideale u državnost Republike Srbije.\n"Uveren sam da pored institucija i administrativnih pokazatelja i pojedinci jesu oni koji suštinski i vrednosno doprinose uspostavljanju srpske državnosti, a bez tih vrednosti institucije i granice nemaju smisao", rekao je Tadić.\nSvečanosti u zgradi Predsedništva Srbije prisustvovali su, između ostalih, premijer Mirko Cvetković i ministri, predsednica Skupštine Srbije Slavica Đukić-Dejanović, narodni poslanici i patrijarh SPC Irinej.\nMedalje za hrabrost "Miloš Obilić" uručene su sedmorici pripadnika i jednoj pripadnici Ministarstva unutrašnjih poslova i Vojske Srbije, kao i dvojici građana.\nZlatnom medaljom za hrabrost "Miloš Obilić" posthumno je odlikovan Vladimir Grandić, koji je poginuo 11. aprila 2009. godine u Novom Sadu, na službenoj dužnosti, kada je pokušao da spreči bekstvo pljačkaša više zlatara.\nGrandić, u koga su razbojnici ispalili više hitaca, nanevši mu smrtonosne povrede, pokazao je visok stepen samoinicijative, požrtvovanja i hrabrosti, navedeno je u obrazloženju.\nIstu medalju dobio je i policajac u Sektoru za vanredne situacije Marko Radovanović, koji je maja prošle godine učestovao u spasavanju ljudi iz bujične poplave reke Pčinje u mestu Trgovište.\nOn je tom prilikom prešao kroz nabujalu reku Pčinju i rizikujući sopstveni život došao do ugroženog lica koje se držalo za stablo opkoljeno vodom, privezao ga za spasilačko uže i izvukao ga na bezbedno mesto.\nRadovanovićev kolega Siniša Glišić takođe je odlikovan zlatnom medaljom za hrabrost "Miloš Obilić", pošto se u 20 godina dugoj karijeri istakao u gašenju velikih požara, a posebno na spasavanju i evakuaciji više lica ugroženih u požaru u hotelu "Metropol" 2002. godine.\nTadić je istom medaljom odlikovao i pripadnika Uprave kriminalističke policije Rodoljuba Milovića, koji je u bogatoj karijeri obavljao važne funkcije u MUP-u Srbije, a u akciji hapšenja više članova kriminalne grupe 1999. godine, je ranjen, dok su dvojica njegovih kolega poginula.\nOn je 2000. godine učestvovao u formiranju Posebnog odeljenja za suzbijanje korupcije i organizovanog kriminala "Poskok", gde se istakao u rasvetljavanju krivičnih dela otmica počinjenih od strane "Zemunskog klana".\nBio je, između ostalog, šef Odseka za suzbijanje organizovanih ubistava, otmica, iznuda i ucena u Upravi za borbu protiv organizovanog kriminala (UBPOK), a 2003. godine postavljen na mesto načelnika tog odeljenja, potom je bio načelnik Uprave kriminalističke policije za grad Beograd, od 2001. godine vođa tima za rasvetljavanje krivičnih dela počinjenih od strane pripadnika "Zemunskog klana", a potom i tima za rasvetljavanje ubistva Zorana Đinđića...\nPredsednik Srbije je zlatnom medaljom za hrabrost "Miloš Obilić" odlikovao i jednu pripadnicu MUP-a - Biljanu Lazarevića, koja je, između ostalog, od 2002. do 2011. godine učestvovala u više međunarodnih organizacija, a kao jedina žena policijski službenik bila pripadnik prvog kontigenta MUP-a Srbije u mirnovnoj misiji UN u LIberiji, potom u Haitiju, gde je posle zemljotresa pokazala izuzetnu hrabrost i zalaganje, ne štedeći svoj život.\nTako je u noći kada se zemljotres dogodio, organizovala pružanje pomoći svim unesrećenim u neposrednom okruženju gde se zatekla, a sa kolegama je odbila evakuaciju, s obrazloženjem da još nisu završili sve postavljene zadatke.\nIstom medaljom odlikovan je i Dejan Zastavniković, mladi beogradski policajac, koji je teškoranjen dok je obavljao dužnost unapređenja bezbednosti učenika i škola, novembra 2010. godine.\nNaime, on je sprečio bekstvo razbojnika, tako što je sa kolegama krenuo u poteru za njima, kada je teško ranjen u rame i usnu, ali je i pored toga uhapsio prekršioce, pokazavši visok stepen hrabrosti, profesionalizma i požrtvovanosti.\nTadić je tom medaljom odlikovao i majora avijacije Vojske Srbije Slobodana Jocića, zbog iskazane lične hrabrosti prilikom izvršavanja letačkih zadataka.\nOn je juna 2010. godine, na taktičkom poligonu aerodroma Lađevci, kada je izvođena letačka obuka u gađanju, raketiranju i bombardovanju ciljeva na zemlji sa avionom J-22 ORAO, bio u avionu u kojem je došlo do otkazivanja uređaja.\nPošto je leteo do potpunog utroška goriva Jocić je usmerio avion u nenaseljeno mesto, kako bi sprečio nastajanje ljudskih žrtava i dodatne materijalne štete, a potom se katapultirao iz njega, a letelica je pala u Knićko jezero.\nSrebrnom medaljom za hrabrost "Miloš Obilić" odlikovan je poručnik VS Dejan Milosavljević, koji je juna 2008. godine u požaru u zgradi u Pančevu pokazao požrtvovanost u spasavanju ljudi iz dela zgrade gde je bio ograničen pristup vatrogascima, pri čemu je dobio telesne povrede.\nZlatnu medalju "Miloš Obilić" dobio je i građanin Boris Bušić koji je pokušavši da spreči pljačku pošte u Beogradu teško ranjen početkom ove godine.\nSrebrna medalja "Miloš Obilić" uručena je Darku Tijaniću koji je ove godine na putu Kuršumlija-Đavola Varoš skočio u zaleđenu reku i spasao vozača koji je vozilom sleteo sa puta.


Halo 2: Anniversary naredne nedelje stiže na računare - PLAY!\nThe Master Chief kolekcija sa Halo igrama na PC platformi nastavlja da raste na svaka dva meseca, ili otprilike pošto najnoviji dodatak dolazi naredne nedelje.\nNakon Halo: Combat Evolved koji se pojavio početkom marta, sada je red došao na Halo 2: Anniversary izdanje, koje je bilo testirano prethodnih nedelja.\nHalo 2 će od 12. maja postati dostupan putem Steam platforme kao zaseban naslov po ceni od 10$, dok vlasnici Master Chief kolekcije ne moraju da izdvoje nikakve dodatne novce. Takođe, ovaj naslov će istog datuma postati dostupan i putem Xbox Game Pass servisa.\nAnniversary izdanje za Halo 2 donosi osveženu grafiku u odnosu na originalnu, koja će takođe biti dostupna za nostalgičare, ali je PC verzija ujedno obogaćena podrškom za 4K rezoliciju, novim međuscenama, poboljšanim sinematicima i remasterizovanim zvucima u igri.\nRelated Items:Halo, Halo 2: Anniversary, Halo Master Chief Collection, master chief, Steam\nAirplane Mode – igra u kojoj ste putnik u avionu u trajanju od nekoliko sati, i to u realnom vremenu


Britanija i svijet u š0ku: Procurile fotografije kraIjevske porodice za koje niko nije smio znati- Kad 0vo vidi kraljica, pozIit će joj (FOTO)\nZadnjih mjesec dana se dosta pisalo o Megan i princu Hariju, te oko toga što oni žele napustiti kraljevsku porodicu, te sve obaveze koje su dobili od porodice, a poznato je da je ova porodica uvijek bila zanimljiva medijima.\nAlis Džekson je fotograf koja je iskoristila neke svoje fotke od kraljevske porodice kako bi skrenula pažnju na sebe i na svoj rad, pa se ona tako sjetila da nađe ljude koji su neodoljive sličnosti kao kraljevski članovi porodice. Povodom toga je ova fotografkinja odlučila napraviti par fotografije koje su se sada pojavila u javnosti i koje su podigle dosta prašine na društvenim mrežama.\nMože se reći da je Alison veoma maštovito predstavila kraljevsku porodicu, te kako su ostlai reagovali na tu njenu vrstu šale, nama ostaje samo da vidimo, pa sve slike od toga možete da pogledate na linku OVDJE.\nSvi se pitaju odkud Alison ideja da uradi tako nešto i kakvu je to inspiraciju dobila odjednom, ali ona je javnosti predstavila samo svoj rad.


Turska i migranti: Grčka je štit Evrope, kaže šefica Evropske komisije : Južne vesti\n18:32, 3. 3. 2020.\n„Naš glavni prioritet je da održimo red na grčkoj granici, koja je ujedno i granica Evrope", rekla je Ursula fon der Lejen.\nOna je Grčku nazvala „štitom Evrope" i obećala novčanu pomoć od 700 miliona evra.\n„Grčke brige su naše brige", rekla je Fon der Lejen novinarima na graničnom prelaznu Kastanijes.\n„Ovo nije samo granica Grčke, već i Evrope. I ja danas stojim ovde uz vas kao Evropljanka... Došli smo ovde danas kako bi poslali jasnu poruku evropske solidarnosti i podrške", istakla je ona.\nOna je dodala i da se saoseća sa migrantima koji su „zavedeni lažnim obećanjima u bezizlaznoj situaciji."\n„Ovo više nije problem izbeglica. Ovo je očigledan pokušaj Turske da iskoristi ljude koji su očajni kako bi sprovela sopstvene geopolitičke planove i skrenula pažnju sa katastrofalne situacije u Siriji", tvrdi Micotakis.\n„U utorak tokom dana, bilo je samo nekoliko pokušaja prelazaka migranata. Nadamo se da su shvatili poruku", dodao je on.\n„Ovo premeštanje ljudi nema nikakve veze sa međunarodnim zakonima koji se odnose na azil, i to u pojedinačnim slučajevima", navodi se u saopštenju tog tela.


Prezentovano idejno rješenje budućeg kliničko-bolničkog centra Trebinje - Akta.ba\nPrezentovano idejno rješenje budućeg kliničko-bolničkog centra Trebinje\n09.09.2020. 08:49 / Izvor: Akta.ba\nGradonačelnik Trebinja Mirko Ćurić ocijenio je da će ovaj objekat mnogo značiti ne samo za Trebinje, nego i za cijelu regiju, budući da je postojeća zgrada Bolnice izgrađena prije 65 godina.\n"Bitno je da ćemo raditi klinički centar koji će imati i nekomercijelni dio za stanovništvo Trebinja i cijele Hercegovine, ali smo planirali da uradimo i jedan komercijalni dio, jer smatramo da bi veliki broj turista koji dolaze u Trebinje koristio i neke usluge koje su komercijalne, koje se naplaćuju", rekao je Ćurić novinarima prije prezentacije.\nĆurić je rekao da će u 2021. godini Vlada RS-a izdvojiti 30 miliona KM za izgradnju kliničko-bolničkog centra, dodavši da su procjene da će to biti dovoljno.\n"Smatramo da je itekako važno da se nabavi kvalitetna oprema jer jednostavno u svijetu su dešavanja takva da ljudi hoće da što prije riješe ono što su zamislili, a jedino tako možemo biti konkurentni", rekao je Ćurić i dodao da se Grad Trebinje obavezao da će izraditi projektnu dokumentaciju.\nNačelnik gradskog Odjeljenja za prostorno uređenje Vedran Furtula, koji je prezentovao idejno rješenje budućeg kliničko-bolničkog centra, rekao je novinarima da će taj zdravstveni centar imati površinu više od 20.000 metara kvadratnih korisnog prostora.\n"Tu su ljudi iz struke koji će nam pomoći da definišemo jedan detaljan projektni zadatak sa svim onim osnovnim i komercijalnim sadržajima buduće bolnice koja će imati: osnovni sadržaj, kao što je postojeća bolnica, nekomercijalni, komercijalni i univerzitetski dio kao spoljno istureno odjeljenje Medicinskog fakulteta u Foči", naveo je Furtula.\nOn je dodao da je lokacija budućeg kliničko-bolničkog centra na području koje se zove Novo Trebinje, neposredno blizu zapadne obilaznice koja je u izgradnji.


ОБИЉЕЖАВАЊЕ ФОРМИРАЊА ОДРЕДА СПЕЦИЈАЛНЕ ПОЛИЦИЈЕ ИЛИЏА | Јадовно 1941.\nDatum objave: subota, 14 juna, 2014\nPripadnici Osmog odreda Specijalne policije Ilidža, u saradnji sa Udruženjem vetarana službi bezbjednosti Republike Srpske – Podružnica Istočno Sarajevo i Boračkom organizacijom Istočna Ilidža, obilježiće danas 22 godine od formiranja odreda.\nPredsjednik Podružnice Istočno Sarajevo Udruženja vetarana službi bezbjednosti Republike Srpske Radovan Pejić rekao je Srni da je tokom odbrambeno-otadžbinskog rata od 1992. do 1995. godine u temelje Republike Srpske živote položilo 28 pripadnika Osmog odreda Specijalne policije Ilidža.\nPrema programu obilježavanja 22 godine od formiranja Osmog odreda Specijalne policije Ilidža, danas će u 11.00 časova u crkvi Svetog Vasilija Ostroškog na Veljinama biti služen pomen preminulim pripadnicima ove jedinice.\n“U 12.00 časova biće organizovan susret porodica poginulih pripadnika Osmog odreda sa preživjelim saborcima, kada ćemo evocirati uspomene na ratni put ove jedinice”, rekao je Pejić.\nOn je izrazio žaljenje zbog činjenice da Sud BiH nije dozvolio da na obilježavanje dođe Goran Sarić, nekadašnji komandant Specijalne brigade policije Republike Srpske.


HOROR U BEOGRADU: Očuh POLOMIO BEBI ruke i noge\nKako se saznaje, bebi, koja je sa teškim povredama zbrinuta u bolnici, polomljene su obe ruke i noge! Izvor otkriva da istražitelji sumnjaju da je beba bila žrtva nasilja i pre brutalnog prebijanja koje se dogodilo prethodne nedelje.\n- U Univerzitetsku dečiju kliniku u Tiršovoj 5. novembra doveden je u pratnji majke i očuha dečak koji nema još ni godinu dana. Posle pregleda, lekari su mu konstatovali prelom nadlaktice, obe ramene kosti, leve butne kosti i obe potkolenice. Odmah su pozvali policiju, jer je beba imala teške telesne povrede - otkriva izvor medija.\n- Sumnja se da je u četvrtak Rašid B. ostao neko vreme sam u kući sa dečakom i da ga je, iz za sada nepoznatih razloga pretukao do te mere da je imao prelome obe ruke i noge, kao i druge brojne povrede po telu, za koje se veruje da su nastale ranije - otkriva izvor medija.\nTEŠKA NESREĆA: Auto sleteo sa puta kod Malog Požarevca\nDETALJI TRAGEDIJE: Vozač MERCEDESA bio pod dejstvom kokaina\nKOMŠIJE ŽIVELE U STRAHU: "Nadamo se da je policajac dobro"\nTRAGEDIJA: U stravičnoj nesreći stradala mlada žena\n- Šta se dešavalo u četiri zida, biće utvrđeno istragom. Na saslušanju u tužilaštvu, Rašid B. je negirao izvršenje krivičnog dela nasilje u porodici, tvrdeći da on dete nije tukao, odnosno da ga nije ni pipnuo i da ne zna odakle dečaku prelomi ruku i nogu - otkriva izvor i dodaje da mu je posle saslušanja na predlog tužilaštva određen pritvor do 30 dana!\n#MUP #očuh povredio bebu #zlostavljanje dece #uhapšen očuh


Ekonomika ispitnih rokova: Prijava ispita 70 maraka?! | Palelive.com\nPočetna Novosti Univerzitet Ekonomika ispitnih rokova: Prijava ispita 70 maraka?!\nI dok se svi zavisni i nezavisni mediji, ministar, dekani, rektori, studenti i ostatak akademske zajednice bavi nepotizmom i korupcijom na domaćim visokoškolskim ustanovama, studente mori jedan drugi problem.\nNaime, od donošenja famoznog zakona o visoom obrazovanju, prije dvije godine, predviđeno je da aprilski rok nije obavezan redovni rok već njegovo održavanje zavisi od svake univerzitetske jedinice zasebno. I tako svakog marta studenti strepe šta će biti sa aprilskim rokom i da li će dobiti još jednu priliku da polažu ispite, a rukovodstva fakuleta zloupotrebljavajući zakon odobravaju aprilski rok koji papreno naplaćuju.\nNaime, rukovodstva svih fakulteta Univerziteta u Istočnom Sarajevu donijela su odluku da odobre održavanje aprilskog roka ali, uz opravdanje da nije redovan rok i da njegovo održavanje zavisi od rapoloženja rektora i dekana, odlučili da prijave ispita naplate čak 20 KM po ispitu.\nIstini za volju, aprilski ispitni rok nije obavezan rok prema novom zakonu o visokom obrazovanju ali ipak je predviđeno njegovo održavanje. U članu 49. zakona o visokom obrazovanju navedeno je da su ispitni rokovi januarsko-februarski, junsko-julski i septmbarsko-oktobarski, ali u stavu dva se navodi i da visokoškolska ustanova može organizovati i aprilski ispitni rok. Koristeći ovu zakonsku odredbu svi fakulteti već godinama odobravaju aprilski ispitni rok, ali pravdajući se činjenicom da rok nije obavezan određuju paprene cijene prijave ispita.\nRukovodstvo Univerziteta u Istočnom Sarajevu donijelo je odluku o održavanju aprilskog ispitnog roka ali odredilo i bezobrazne cijene prijave ispita. Za prijavu ispita u dva termina aprilskog ispitnog roka student će morati platiti 24,00 KM za svaki prijavljeni ispit. Ovakva odluka univerziteta je u potpunosti nelegalna i u suprotnosti sa zakonom, obzirom da u članu 5, tačka A, stav 1 Pravilnika o naknadama koje plaćaju studenti jasno piše da se prijava ispita plaća 2,00 KM i nigdje nije predviđeno da univerzitet ili fakulteti samostalno mogu uvećati ovu cijenu. Istočno-sarajevski univerzitet očigledno je odlučio pogaziti i zakonske i podzakonske akte koji uređuju ovu oblast, i zarad sticanja finansijske dobiti provoditi samovolju mimo ministarstva i zakona.\nNa Ekonomskom, Pravnom i Filozofskom fakultetu u Palama trenutno studira oko 5.500 studenata i ako svaki od njih prijavi barem jedan ispit u kasu univerziteta sliće se ukupno 132.000 KM. Ovaj iznos je višestruko veći obzirom da studenti prijavljuju i mnogo više ispita, pa čak i cijeli semestar. Obzirom da ministarstvo prosvjete svake godine obezbijedi potrebna sredstva za rad univerziteta, postavlja se pitanje gdje odlaze stotine hiljada maraka koje univerzitet nelegalno otima od studenata za prijavu ispita.\nNi tu nije kraj pljačke pa ako na ispit izlazite četvrti i svaki sledeći put platićete dodatnih 20,00 KM, a u apsolventskim rokovima plaćate i dodatnih 30,00 KM. Zamislite studenta apsolventa koji u aprilskom roku četvrti put prijavljuje ispit, samo za prijavu moraće izdvojiti čak 70,00 KM. Univerzitet u Istočnom Sarajevu je apsolutni rekorder po visini nameta za studente pa tako ako se prebacite na ovaj univerzitet sa nekog drugog, za svaki ispit moraćete platiti 25,00 KM. I dok prijava diplomskog rada u Banjoj Luci košta 80 KM, u Istočnom Sarajevu je potrebno platiti ča 250,00 KM, a čak se i korištenje biblioteke naplaćuje, što je jedinstven slučaj u regionu.\nOpšta pljačka studenata koja se provodi kroz pravilnik o naknadama i kroz njegovo zaobilaženje, provodi se uz prećutnu saglasnost studentskih lidera koji ne samo da nisu kritikovali ovakvo ponašanje univerziteta već su ih i podržavali i branili. Tako Marko Kubatlija i Mladen Lučić, studentski lideri Ekonomskog fakulteta u Palama, tvrde kako studenti treba da budu zahvalni univerzitetu što je odobrio aprilski rok i ne treba da se bune zbog visokih cijena i naknada. Lučić, inače sin imućnijih roditelja, zaboravlja da prosječna plata u Republici Srpskoj iznosi jedva 800 KM a samo za prijave ispita u aprilskom roku trebalo bi izdvojiti pola plate.\nStudenti, kao i mnogo puta ranije, i sada su prepušteni sami sebi, iskorišteni od strane fakulteta i zaboravljeni od strane samoproglašenih studentskih lidera. Ovakvim radom, ne iznenadite se kada jedno jutro budete morali platiti i stolicu za sjedenje u amfiteatru.\n(Piše: Radovan Papović / Frontal.rs)\nPrethodni članakOdbojkašice Jahorine bez finala, Studenti pali i u Boriku\nNaredni članakBilo gdje da se izgubim…


Zvecka oružje: Nova trka u naoružanju, sporne ruske rakete - B92.net\nZvecka oružje: Nova trka u naoružanju, sporne ruske rakete\nBerlin -- Ministar ekonomije Nemaèke Peter Altmajer ne iskljuèuje novu trku u naoružanju u sluèaju raskida Sporazuma o likvidaciji raketa srednjeg i kratkog dometa.\nIzvor: Sputnik nedelja, 10.02.2019. | 13:18\n"Oèekujem da će se Amerikanci i Rusi na kraju dogovoriti. Ali mislim da je pogrešno što neki iskljuèuju ideju o ponovnom naoružavanju od samog poèetka. To bi oslabilo našu poziciju na pregovorima", rekao je Altmajer za "Velt am zontag".\nAltmajer je naveo da će samo u sluèaju da Evropljani i Amerikanci pokažu svoju odluènost i sposobnost da deluju u principu, Moskva biti spremna da uzme u obzir zabrinutost Zapada, prenosi Sputnik.\n"Konkretno, ako na kraju želimo stvarno razoružanje, ne bi trebalo da unapred kategorièki odbacujemo neku opciju", smatra on.\nRanije se nemaèki ministar spoljnih poslova Hajko Mas više puta zalagao protiv rasporeðivanja novih raketa srednjeg dometa u Evropi.\nAmerièki predsednik Donald Tramp saopštio je u petak da Vašington 2. februara poèinje proceduru za povlaèenje iz Sporazuma o likvidaciji raketa. Amerièki državni sekretar Majk Pompeo izjavio je da će, "ako se Rusija ne vrati na potpuno i proverljivo poštovanje Sporazuma u roku od šest meseci", sporazum biti raskinut. Saveznici u NATO-u podržali su odluku SAD, smatrajući da se Vašington odluèio na to kao odgovor na navodne "znaèajne rizike za evroatlantsku bezbednost" od ruskih krstarećih raketa.\nPredsednik Rusije Vladimir Putin izjavio je 2. februara da će Rusija reciproèno odgovoriti na odluku SAD o povlaèenju iz Sporazuma i takoðe obustaviti uèešće u Sporazumu.\nŠef države istakao je da Rusija nije dužna i neće se uvlaèiti u skupu trku u naoružanju i dodao da svi predlozi Rusije o razoružanju "ostaju na stolu, a vrata otvorena", ali da se nikakvi pregovori o ovom pitanju unapred ne iniciraju.


Trgovci očekuju rast cena – Nadlanu.com\nTrgovci očekuju rast cena\nObjavljeno 13. sep 2011. / 13:15:54\nBEOGRAD, 13. septembra 2011. (Beta) – Cene proizvoda u Srbiji će konstantno rasti do deset odsto, samo je pitanje kojom brzinom, što zavisi od kursa evra, izjavio je u utorak predsednik Upravnog odbora Sektora trgovine Unije poslodavaca Srbije Goran Kovačević.\nKovačević je na prvoj pres konferenciji novog sektora Unije poslodavaca kazao da država mora da preduzme neke korake kako bi cene sporije rasle i da se mora prestati sa “forsiranjem” potrošnje bez pokrića.\n“Cene idu gore, jer dolazi do povećanja troškova, ali ne i proizvodnje i izvoza”, ocenio je Kovačević. Prema njegovim rečima, u trgovini ima većih učesnika, ali ne i monopola i trgovina ne utiče na povećanje cena dodajući da trgovačke marže poslednjih godina nisu rasle.\nKako je istakao, “problem inflacije je pre svega javna potrošnja koju privreda ne može da izdrži u tolikom stepenu”.\nDirektor Unije poslodavaca Srbije Dragan Marjanović je rekao da država ne treba da kupuje socijalni mir prebacujući teret na prodavce. “Zakone treba prilagoditi uslovima koji postoje u Srbiji”, kazao je on i dodao da Srbija ne može imati zakone razvijenih zemalja koji su u domaćim uslovima neprimenljivi.\nSajam automobila u Frankfurtu: FOTO


UEFA izbacila Partizan na tri godine iz Evrope - Sputnjik Srbija\n13:56 11.01.2017 (osveženo 14:27 11.01.2017) Preuzmite kraći link\nUEFA je zabranila Partizanu da igra u Ligi šamiona i Ligi Evrope u prvoj sezoni od naredne tri, u kojoj se kvalifikuje za takmičenje, potvrđeno je za B92. Iz Partizana tvrde da suspenzije neće biti.\nKako prenosi Asošijeted pres (AP), Partizan ima oko dva i po miliona evra neplaćenih dugova zaključno sa septembrom 2016. godine.\nNajveći deo tog novca je na ime poreza i socijalnih davanja državi Srbije.\nUEFA je odlučila da je ovakva kazna neophodna jer je Partizan nekoliko puta kršio pravila o neplaćenim dugovima u poslednjih pet godina.\nPartizan je u „sličnoj situaciji“ bio 2013. godine, kada je klub suspendovan na godinu dana iz takmičenja UEFA, pa evropska kuća fudbala smatra da je stroža kazna jedina odgovarajuća i sposobna da ispravno utiče.\nVazura: Neće biti suspenzije, platićemo sve na vreme\nGeneralni direktor Partizana Miloš Vazura tvrdi da taj beogradski crno-beli sigurno neće biti suspendovan iz Evrope, jer će namiriti sve obaveze u predviđenom roku.\n"Nismo suspendovani, već je to pretnja suspenzijom. Imamo vremena do kraja januara da izmirimo dugovanja i to ćemo učiniti. Suspenzije neće biti", rekao je Vazura.\n"Nije to tačna cifra. Dugujemo 450 hiljada evra. Platili smo već 90, a ostalih 360 hiljada ćemo izmiriti u predviđenom roku. Oni su pogrešili, verovatno jer je u pitanju porez, a mi smo reprogram poreza predali poslednjeg dana. Verovatno su tako pogrešili", rekao je Vazura.\nUpitan da još jednom potvrdi da li će Partizan biti suspendovan, Vazura je rekao: "Neće sigurno. Platićemo sve na vreme".\neufa, partizan, zabrana, Srbija


eKapija | MMF zadovoljan poboljšanjem ekonomske situacije u Srbiji - O platama i penzijama na jesen\nIzvor: Tanjug | Sreda, 05.07.2017.| 15:45\nMMF zadovoljan poboljšanjem ekonomske situacije u Srbiji - O platama i penzijama na jesen\n- Ako pogledamo unazad od naših prethodnih konsultacija po Članu četiri, u februaru 2015. godine, možemo videti da su Vlada i NBS ostvarili dramatično jačanje ekonomije i poboljšanje ekonomske situacije - rekao je Ruf novinarima u Vladi Srbije.\nOn je kazao da MMF u ovoj godini predviđa da će privredni rast Srbije biti 3%, a da je revidirao na niže projekciju deficita na 1,1% BDP što je najniži nivo od 2005. godine. Ruf je rekao da MMF konstatovao da javni dug opada brže nego što je bilo očekivano.\n- Važno je da je došlo do fiskalne konsolidacije koja je brža i veća od projektovane. To je postignuto uz brži rast od očekivanog - rekao je Ruf, ali i ocenio da je srpska ekonomija i dalje "ozbiljno ranjiva i opterećena prevelikim i neefikasnim javnim sektorom", te da je potrebno da se okrene ka rastu sektora proizvodnje.\nIlustrujući postignute rezultate ministar finansija Dušan Vujović je naveo da vlada i dalje planira rast bruto domaćeg proizvoda za ovu godinu od 3%, javni dug je smanjen na 67,1%, budžetski deficit je sa prvobitno predviđenih 1,7% za ovu godinu revidiran naniže na 1,3%, a premija rizika zemlje je oborena četiri puta, što znači da su nam manji troškovi koje plaćamo prilikom zaduživanja.\nMinistar finansija je takođe istakao da je suficit u budžetu na kraju juna iznosio 33,2 milijarde dinara, što je za 80 milijardi ispred plana, dok je izvoz, prema njegovim rečima, u prvih pet meseci povećan za 13,3%.\nRuf je danas rekao i da je na vlastima u Srbiji da odluče da li će hoće novi aranžman sa MMF-om. Komentarišući izjavu premijerke Srbije Ane Brnabić da bi Srbija mogla da odustane od obnove trogodišnjeg aranžmana sa MMF-m iz predostrožnosti, Ruf je u Vladi Srbije rekao da to pitanje nije bilo u fokusu ovih razgovora\n- Fokusirali smo se na uspešan završetak postojećeg aranžmana. Potpuno je ispravno da vlada i NBS razmotre svoju poziciju, jer je njihova odluka da li će zatražiti još jedan aranžman ili ne. Sa tačke gledišta MMF, i dalje smo spremni da pružimo podršku i pomognemo Srbiji - objasnio je Ruf.\nO platama i penzijama na jesen\nO eventualnom povećanju plata i penzija u Srbiji biće razgovora u septembru ili oktobru, prilikom naredne posete Misije, rekao je Ruf i ujedno istakao da je u tom smislu potrebna "umerenost".\n- Ukoliko se nastavi dosadašnji trend, kad je reč o prihodima, moglo bi da se očekuje da oni rastu i 2018. godine. To ukazuje na mogućnost da potencijalno bude dodatnog prostora iduće godine za povećanje primanja, ali o tome ćemo razgovarati kada dođemo ponovo - rekao je Ruf.\nSa šefom Misije Međunarodnog monetarnog fonda Džejmsom Rufom, juče se sastao i predsednik Srbije Aleksandar Vučić, a sastanku su prisustvovali i premijer Ana Brnabić i ministar finansija Dušan Vujović.


17/2/2015 – NAPREDUJU POBOLJŠANJA PREDLOGA ZAKONA O USTAVNOM SUDU – HRA\n17/2/2015 – NAPREDUJU POBOLJŠANJA PREDLOGA ZAKONA O USTAVNOM SUDU\nPublished by HRA at 17/02/2015\nSkupštinski odbor za politički sistem, pravosuđe i upravu je na današnjoj sjednici usaglasio sa Ministarstvom pravde (predlagačem) još dva važna amandmana na Predlog zakona o Ustavnom sudu. Prihvaćeni su amandmani poslanika Andrije Popovića za koje se zalagala Akcija za ljudska prava (HRA) da se Ustavnom sudu propiše rok od 18 mjeseci u kome bi morao da odluči u predmetu, dok je rok za podnošenje ustavne žalbe ponovo vraćen na (postojećih) 60 dana, sa prvobitno predloženih 30 dana.\nČlanovi Odbora su se saglasili i da pokrenu inicijativu kod Administrativnog odbora za izmjenu Poslovnika Skupštine da bi se obezbijedilo da odbor dvotrećinskom većinom utvrđuje predlog kandidata za članove Sudskog i Tužilačkog savjeta i za sudije Ustavnog suda.\nO Predlogu zakona o Ustavnom sudu kao i preostalim neusaglašenim amandmanima poslanici će ponovo raspravljati na plenumu Skupštine i to je poslednja šansa da se izmijeni nepravedno rješenje iz Predloga zakona prema kojem izmjenu pojedinačnog akta donijetog na osnovu neustavnog propisa može da traži samo građanin po čijoj inicijativi je postupao Ustavni sud, a ne i svi drugi koji su oštećeni, iako takvo rješenje ne poznaje nijedan zakon o Ustavnom sudu u regionu.\nIsti slučaj je i sa propisivanjem ovlašćenja Ustavnog suda da u svakom slučaju odluči o pravičnom zadovoljenju podnosioca ustavne žalbe – što je pravo koje imaju građani u Srbiji, Hrvatskoj ili Bosni i Hercegovini.\nApelujemo na poslanike da i ove predloge imaju u vidu prije nego što pristupe glasanju o Predlogu zakona o Ustavnom sudu.


Paralija letovanje - Aranžmani i ponude - Putuj Sigurno\nPutujSigurno » Grčka » Paralija\nParalija hoteli – aranžmani za Paralija letovanje: Paralija je letovalište u Grčkoj koje je poznato po svojim veoma pristupačnim cenama i dobrom provodu. Nalazi se 4 kilometara udaljeno od mesta Katerini u podnožju planine Olimp. Kada je u pitanju Paralija plaže čini jedna peščana plaža koja se prostire čak do narednog mesta Olympic Beach-a.\nKada je u pitanju Paralija last minute ponude postoje svake godine i za njih se najviše opredeljuju mladi za koje je dobar provod zagarntovan u ovom delu Grčke. Ukoliko ste za letovanje 2019 odabrali Grčku, želite da se odmorite, opustite i provedete, Paralija je pravo mesto za vas. Na našem sajtu možete pronaći brojne ponude kada su Paralija apartmani u pitanju, kao i kada je reč o velikom izboru hotela i studija koje ovo turističko letovalište nudi.\nLast minute Paralija\nSmeštaj u Paraliji je veoma skroman i odgovara svim svakodnevnim ljudskim aktivnostima i zahtevima. Last minute Paralija ponude prava su mogućnost za sve one koji žele da po što pristupačnijim cenama odu na letovanje. Takođe, Paralija first minute ponude mogu biti i te kako povoljna opcija, pa već sada možete rezervisati sebi putovanje u ovo grčko mesto.\nParalija je malo mesto za koje vam nije potrebno prevozno sredstvo kako biste otišli u najbliži market. U Paraliji postoje lokalni marketi, prodavnice, apoteke, menjačnice, banke, te nije potrebno ići u drugo mesto, jer ovo grčko mesto ispunjava sve ljudske potrebe.\nOvo letovalište je pogodno i za porodice sa malom decom, ali i za mlade, jer je zagarantovan dobar provod u klubovima u Paraliji. Kako postoji veliki broj diskoteka i klubova, kao i restorana sa tradicionalnom grčkom muzikom, u ovom grčkom mestu vam sigurno neće biti dosadno.\nOno što karakteriše ovo letovalište svakako je peščana plaža duga 3 kilometara, koje je veoma pogodna za decu, te je Paralija destinacija koja privlači porodice sa decom. Kako je ulazak u vodu veoma dobro uređen i kako je voda veoma plitka i nekoliko stotina metara dalje od obale, deca se veoma raduju dečijim igrama u vodi.\nParalija se nalazi u blizini mesta Katerini, te se preporučuje obilazak Opštinskog parka u ovom mestu. Ovaj park predstavlja pravu oazu mira i prirode kroz koji se može prošetati i opustiti u druženju sa decom. Paralija nudi mnogo izleta i ekskurzija na koje možete ići i videti bitne znamenitosti Grčke, kao što je Olimp, Solunsko groblje, Manastir Meteori.


potpredsednica Glavnog odbora Srpske napredne stranke\n13.01.2019. 00:28h 13.01.2019. 00:30h\n"Kako redovno proveravamo rezultate i rad na terenu, naravno da bude promena, a to se funkcionerima uglavnom ne dopada jer čovek se lako na vlast navikne, pa bude i problema, te tad se pokušava na sve načine, pa i saradnjom sa opozicijom da se ostane na rukovodećem mestu", rekla je Obradović.\nU SNS se, kaže, stalno razgovara o dešavanjima na lokalu, opominju se ljudi, upozoravaju, često i kažnjavaju, ali, kako dodaje, "očigledno nedovoljno".\nPovodom najave predsednika SNS Aleksandra Vučića o značajnim promenama na Kongresu stranke, ona kaže da se ceo svet menja, pa i stranke u Srbiji moraju da se menjaju.\n"Ne verujem da će to biti promene koje će iz korena promeniti našu stranku... Da li će novim ljudima biti data šansa da pokažu svoje kvalitete i unaprede stranku i pojačaju doprinos SNS-a razvoju Srbije u svakom segmentu - to sigurno. Neki naši ljudi su se izgleda umorili i uljuljkali pa će verovatno izgubiti trku sa onima punim elana i energije za bolje sutra", istakla je ona.\nDodaje i da će se lično zalagati za uvođenje neke vrste kvota za žene u stranačkim organima.\nGovoreći o koalicionim partnerima, Obradović kaže da SNS ima nezahvalnu poziciju - da može sama ali da ne treba da bude sama.\nNa pitanje o eventualnim vanrednim parlamentarnim izborima, ona kaže da bi SNS realno ostvario dobar rezultat i dodaje: "Kao potpredsednica stranke želela bih da kapitalizujemo svoj rezultat i trud u prethodnom periodu i proverimo da li birači pozitivno ocenjuju naš rad, ali istovremeno kao poslanica Skupštine Srbije, kao deo državnog aparata, znam da će izbori usporiti neke procese ali i dolazak novih investitora, bar u prvoj polovini godine, što nije dobro".\nU tom smislu naglašava da će naprednjaci pratiti stanje na terenu, da su neki procesi u toku i u zemlji, regionu i Evropi, te da će biti "strpljivi a nikako brzopleti".\n"Ponavljam, mi smo u SNS kao vojska, spremni da u pola noći i dana reagujemo", navodi ona.\nObradovićeva je ocenila da su protesti opozicije "haotični", što je "siguran put u propast" i, poredeći ih sa protestima naprednjaka 2012. godine, kaže da su ovi danas "čista rekreacija i modni trend".\n"Skupo će birači naplatiti opoziciji ovo igranje s poverenjem naroda", rekla je ona.\nGovoreći o kosovskom problemu, Obradovićeva kaže da ne očekuje njegovo rešavanje u narednih nekoliko meseci, uz napomenu da čak i kada se pronađe kompromisno rešenje predstoji težak zadatak - realizacija na terenu.\n"Postizanje političkog sporazuma zahteva političku volju obe strane i podršku međunarodne zajednice, a za sprovođenje toga u svakodnevnom životu Srba i Albanaca trebaće mnogo vremena, dobre volje i umešnosti, neke nove generacije koje neće zaboraviti prošlost, ali će gledati napred u budućnost, hrleći ka ekonomskom i kulturnom razvoju svoje zajednice", zaključila je Marija Obradović.\nMarija ObradovićSNSSrpska napredna strankakaznečlanovičlanstvonelojalni


Kompanija Zidjin negira da su njeni radnici u štrajku zbog uslova rada - Ist Media\n05:03: PM ponedeljak 1 marta, 2021\nPosted on 19. januara 2021. at 22. januara 2021. by Ist Media\nKompanija Zidjin u Boru je danas negirala navode medija da su njeni radnici, angažovani preko kompanije Jinshan na izgradnji jalovišta za potrebe novog rudnika bakra „Čukaru Peki“, protestovali tražeći bolje uslove za rad.\nRadnicima kompanije Jinshan dozvoljen je štrajk, kao i svaka druga aktivnost koja se odnosi na slobodu izražavanja, koja je u skladu sa zakonima Srbije, navedeno je u kompanijskom saopštenju koje je poslato preko advokatske kancelarije.\nJinshan, kako se navodi, svake nedelje organizuje PCR testiranje za kineske radnike, a oni koji su „korona pozitivni“ su smešteni u posebnim spavaonicama radi sprečavanja širenja korona virusa i nijedan kineski radnik nije, kako su objavili mediji, „prinudno odveden u nepoznatom pravcu“.\nSpavaonice radnika su opremljene isključivo novim nameštajem, instalacijama i uredjajima, a kompanija Jinshan je za svoje radnike uspostavila kantine, sa dovoljnom količinom hrane i vode za svakog radnika, u kojima kineskim kuvarima u pripremi kineskih specijaliteta pomažu domaći kuvari, navodi se u demantiju Zidjina.\nDodaje se da „gradjani Srbije i Kine koji žive i rade u Boru, kao i lokalna administracija, mogu da posvedoče o uključenosti kineskih radnika u život Bora jer je Zidjin otvorio u Boru perionicu veša, uredjuje hotel, plažu i sportske terene na Borskom jezeru, tako da je informacija o zabrani kretanja kineskih državljana lako proverljiva“.\nIstiče se da prevoz, smeštaj, troškovi ishrane, privatna zdravstvena nega, dozvole boravka i radne dozvole kineskih radnika za Jinshan predstavljaju veliki trošak, ali da je kompanija na to primorana zbog nedostatka radnika gradjevinske struke u Srbiji.\nNavodi se da ne postoji „crna lista“ nepoželjnih radnika, već, naprotiv, postoji manjak radnika i menadžera sa iskustvom.\nZiđin negira da zapošljava Kineze koji su osudjeni na izdržavanje kazne\nJINSHAN: Kineski radnici bili uznemireni zbog korone a neki od njih širili lažne informacije


Potpisan ugovor sa BBI: Za privrednike u TK 27,2 mil KM, kamata 0% - Indikator.ba\nPotpisan ugovor sa BBI: Za privrednike u TK 27,2 mil KM, kamata 0%\n6.12.2019 15:47 | Indikator.ba\nMinistar privrede Tuzlanskog kantona Asmir Hasić i predsjednik Uprave Bosna Bank International (BBI) Amer Bukvić potpisali su u petak, 6. decembra, ugovor o poslovnoj saradnji kojim je uspostavljena nova, povoljna finansijska linija za privrednike sa područja Tuzlanskog kantona.\nRadi se o projektu koji će privrednicima omogućiti da u BBI banci, uz subvenciju Kantona, dobiju finansiranja po stopi od 0%.\nZa realizaciju Ugovora BBI je osigurala više od 27,15 mi KM dok je za subvenciju profitne marže Vlada Tuzlanskog kantona obezbjedila iznos od milion maraka.\n- Ovo je odlična prilika za privrednike da sredstva za unapređenje i razvoj poslovanja, nova zapošljavanja i rast dobiju po stopi od 0%. Ministarstvo privrede je provelo proceduru javnog poziva za odabir najpovoljnije banke. Na javni poziv se prijavilo ukupno 7 banaka, a izabrana banka je ponudila najbolje uvijete i ukupan iznos sredstava za kreditnu liniju u iznosu od 27.150.000 KM. Maksimalan odobreni iznos finansiranja po jednom korisniku je do 2 mil KM sa maksimalnim rokom otplate do 72 mjeseca. Prioritet u ostvarenju prava na poticajna finansijska sredstva imaju proizvodne, a posebno izvozno orjentisane djelatnosti - izjavio je ministar Hasić.\nIzbor krajnjih korisnika vršiti će se na osnovu kriterija iz Javnog poziva i na osnovu razvojnih programa/projekata, te dodao da Vlada Tuzlanskog knatona i Ministarstvo privrede provođenjem ove i niza drugih poticajnih mjera stvaraju poslovno okruženje koje će pogodovati osnivanju novih subjekata male privrede, razvoju i uspješnosti već postojećih privrednih subjekata.\nOvakve linije BBI banka upostavila je i sa drugim kantonima i općinama u BiH i one predstavljaju dobar model privatno-javnog partnerstva.


Politika ad doprinela padu Srpske banke - Ekonomija - Čivijaš Radio Šabac\nPolitika ad doprinela padu Srpske banke – Ekonomija\nTajnim zaključkom donetim 7. novembra 2014. godine Vlada Srbije odlučila je da „spase“ Srpsku banku, tako što će potrošiti 140 miliona evra novca građana Srbije na pokrivanje njenih gubitaka.\nKako se sada saznalo, od toga je za bar jedan milion evra kriva Politika ad, suvlasnik istoimenog dnevnog lista, koja je od Srpske banke uzela kredit, a da ga nikad nije vratila.\nKako pokazuju dokumenti koje je Politika podnela Privrednom sudu kada je nedavno tražila da ode u stečajni postupak uz UPPR, firma iza „najstarijeg lista na Balkanu“ duguje čak 123,8 miliona dinara Agenciji za osiguranje depozita. To je na prvi pogled vrlo neobično, jer firme ne mogu da pozajmljuju novac od AOD-a. Međutim, kako su za Danas potvrdili u Agenciji, u ovom slučaju se radi o tome da je AOD preuzeo sve nenaplative kredite Srpske banke, pa među njima i Politikin, tako da ova kuća sada Agenciji duguje milion evra. Koje i dalje ne namerava da vrati.\nKako se navodi u UPPR-u, Politika predlaže da joj AOD oprosti polovinu duga, a da ostatak vrati u narednih 10 godina, ali bez kamate. Politika nudi i alternativu. Ako AOD neće da se odrekne polovine svog novca, može da svih milion evra pretvori u kapital u Politici. Dakle, da Agencija za osiguranje depozita postane suvlasnik Politike ad, firme koja je upravo zatražila otvaranje stečajnog postupka. U ovom slučaju, Politika nudi i „dobru“ cenu: 600 dinara po akciji, što je nominalna vrednost deonice Politike, nasuprot 16 dinara, kolika je tržišna vrednost na Beogradskoj berzi. Tako bi AOD „kupio“ akcije Politike po samo 37 puta većoj ceni od realne.\nHoće li AOD pristati na ovako „isplativ“ predlog videće se ako Sud uopšte prihvati ovakav UPPR. Ali, moguće i da hoće, jer su državne institucije do sada pokazivale iznenađujuću širokogrudost prema Politici. Širokogrudost na koju obične firme, a posebno konkurenti iz privatnog sektora, ne mogu da računaju.\nTako je EPS nekako istrpeo da mu Politika potroši struju u vrednosti od čak 551 milion dinara, a da sijalice tamo i dalje gore. U EPS-u ni posle nedelju dana nisu odgovorili na pitanja Danasa da li su na bilo koji način pokušali da naplate ovako ogroman dug, niti da li su Politici ikada isključili struju, odnosno zašto nisu? Ovo tim pre što je poznato da se građanima struja nekad seče i za dug od 100 evra, a zatim šalju izvršitelji da iznose fotelje i frižidere iz stanova neurednih platiša. Nulta tolerancija na neplaćanje električne energije koju je prošle godine najavio premijer Vučić očito se ne odnosi na sve. Da je u pitanju bolnica ili škola, pozicija EPS-a bi se još nekako i mogla razumeti, ali koliko je poznato, Politika nije ni jedno ni drugo.\nIpak, ni tu nije kraj protekciji. Jer, Politika najviše novca duguje državi direktno, dakle za razne poreze, doprinose i druge dažbine, po kom osnovu je država ostala uskraćena za čak 629 miliona evra. Kako je moguće da jedno preduzeće, vlasnik dnevnog lista i štamparije, nagomila ovoliki dug za poreze i doprinose, a da država ne učini baš ništa po tom pitanju? Privatne firme dobro znaju koliko je vlast revnosna kada treba naplatiti poreze i kolike su kazne i za minimalno kašnjenje u plaćanju, ali to očito za Politiku ne važi. I u Poreskoj upravi su odbili da odgovore na pitanja Danasa o Politici, objasnivši da ih zakon sprečava da govore o dugovima pojedinačnih obveznika.\nOno što je poznato, to je da je Politika već godinama pod raznim specijalnim režimima zaštite, koji joj omogućavaju da posluje, a da ništa ne plaća. Prvo je bila u restrukturiranju, pa je proglašena za preduzeće od „strateškog značaja“, pa je na kraju ušla u seriju pokušaja da dobije UPPR, što su sve zakonske procedure kojima se propale firme veštački održavaju na površini, za šta račun plaćaju građani.\nOvaj poslednji mehanizam je i najzanimljiviji, jer je, kako se može zaključiti iz dokumenata, ideja Politike je da nastavi da i dalje živi na veštačkim plućima poreskih obveznika, tako što će kad joj sud odbije UPPR, istog dana podneti predlog za novi UPPR, čime se iznova pokreće procedura odlučivanja u kojoj se poveriocima može zabraniti prinudna naplata. A tako se može unedogled.\nPolitika je odbila da odgovori na pitanja Danasa, strahujući da bi njeni odgovori bili „zloupotrebljeni“.\nKnežević odlučuje o direktorki lista Politika\nOsim Politike ad, u problemima je i firma Politika novine i magazini, izdavač lista Politika, u deljenom vlasništvu Politike ad i Ist medija grupe u vlasništvu Miroslava Bogićevića.\nProblem PNM-a je što nema zakonito postavljenog direktora. Naime, PNM je imao dve direktorke, Miru Glišić Simić i Ninu Samardžić, koje su delile dužnost. Samardžićevoj je nedavno istekao ugovor i tako je ostala samo Glišićeva. Međutim, Glišićeva nije mogla biti upisana kao generalna direktorka jer se Skupština PNM-a nikada nije sastala da je imenuje kao direktorku sa potpunim ovlašćenjima. Umesto toga, Glišićeva je probala da se u Agenciji za privredne registre upiše bez dokumenata koje nalaže zakon, ali je APR odbio da prihvati takvu registraciju. Tako je PNM sada u pravnom vakuumu, koji dodatno pogoršavaju sumnje u to da Glišićeva uopšte ima važeći ugovor o radu.\nPNM se žalio na odluku APR-a resornom Ministarstvu privrede na čijem je čelu Goran Knežević, koje ima rok do 15. decembra, to jest do četvrtka naredne nedelje, da odluči o ovoj žalbi. Pritom, Ministarstvo privrede nema diskreciono pravo odlučivanja, već kao drugostepeni organ razmatra samo da li je APR pogrešno primenio zakon kada je odbio registraciju Glišićeve.


Širom SAD danas skupovi podrške imigrantima – NovostiDana.rs\nŠirom SAD danas skupovi podrške imigrantima\nImigranti i sindikalne grupe marširaće danas širom SAD na Medjunarodni dan rada, 1. maj, u znaku porotesta zbog nastojanja američkog predsednika Donalda Trampa da poveća broj deportacija.\nOčekuje se da će skupovima u gradovima kao što su Njujork, Čikago, Sijetl i Los Andjeles prisustvovati više desetina hiljada imigranata i ljudi koji ih podržavaju, a demonstracije su najavljene i u manjim američkim gradovima.\nAktivisti u mnogim mestima pozivaju ljude da propuste radni dan na poslu, školske časove i kupovinu kako bi ukazali na značaj imigranata i njihovog rada u američkim zajednicama.\nDok pripadnici sindikata tradicionalno marširaju 1. maja za radnička prava u zemljama širom sveta, taj datum postao je i povod okupljanja za imigrante u SAD posle velikih demonstracija 2006. kada su predložena promena zakona o imigraciji.\nKako se približavao obeležavanju prvih 100 dana u kabinetu, prošle subote, Tramp je sve agresivnije sprovodio svoje odluke o promeni imigracionih pravila, uključujući zabranu ulaska u SAD gradjanima iz šest većinski muslimanskih država, kao i izgradnju zida duž granice s Meksikom.


Laguna - Bukmarker - Igor Marojević u antologiji priča „Hotel Evropa“ - Knjige o kojima se priča\nIgor Marojević u antologiji priča „Hotel Evropa“\nNa tek otvorenom Frankfurtskom sajmu knjiga, jedan od naslova koji privlači posebnu pažnju je antologija „Hotel Evropa“, upravo objavljena u izdanju hajdelberškog „Vunderhorna“, u okviru koje se nalazi i priča Igora Marojevića.\nPokrovitelj projekta, fondacija Alijans, poslala je 14 značajnih evropskih pisaca u hotele s nazivom „Evropa“ uzduž i popreko Starog kontinenta, da odatle svako od njih „donese“ priču koja će završiti u ovoj antologiji, štampanoj na nemačkom jeziku.\nTako je jedan od vodećih nemačkih autora Ingo Šulce zastupljen tekstom koji se tiče hotela „Evropa“ u Rejkjaviku, ukrajinska književna zvezda Jurij Andruhovič u Davosu, mađarski pisac Đorđi Dragoman pisao je o hotelu u Madridu, poznati bugarski književnik Alek Popov u Vatikanu, a Švajcarkinja Ilma Rakusa, koja je zajedno sa Mihaelom Tosom iz fondacije Alijans priredila ovu knjigu, u Sankt Petersburgu.\nMarojević je, kako je naveo, na poziv priređivača izabrao boravak u hotelu „Evropa“ u katalonskom gradu Đirona i napisao „Božićni odmor“.\n„Svakako je bilo privlačnijih destinacija za boravak, ali morao sam iskusiti baš đironski hotel ‘Evropa’ zbog potreba moje priče, u kojoj se iz ugla pripovedačice poreklom iz Beograda razmatra (ne)mogućnost ljubavne veze između Srpkinje i Katalonca“, rekao je Marojević Tanjugu.\n„Pritom se kulturne razlike pojačavaju činjenicom da se rasplet odvija na katolički Božić. Što se ostalog tiče, i ovakav boravak u prvoj ligi evropske književnosti može da godi, ali ono što je jedino bitno jeste recepcija ovog zbornika“, naveo je Marojević.\nMarojević već nekoliko godina piše priče isključivo iz ugla ženskih pripovedača, što je motivisano knjigom „Beograđanke“ koja će biti objavljena 2013. godine.


U Trebinju otvorena prodavnica koja daje i do 50 odsto popusta za penzionere – Novosti Plus\nU Trebinju je danas otvorena prodavnica za penzionere, prva ove vrste u regionu, u kojoj će penzioneri imati popust i do 50 odsto na sve proizvode.\nGradonačelnik Trebinja Mirko Ćurić, koji je svečano otvorio ovaj objekat, rekao je novinarima da je prodavnica otvorena na Svjetski dan starih osoba.\n“Penzioneri koji imaju penziju do 200 KM imaće popust od 50 odsto u ovoj prodavnici. Oni koji imaju penziju do 300 KM imaće 35 odsto popusta, a penzioneri sa penzijom do 444 KM imaće popust od 25 odsto. I ostali penzioneri, koji imaju veća primanja, moći će da kupuju po povoljnijim uslovima”, pojasnio je Ćurić.\nOn je rekao da će se izaći u susret i mlađim penzionerima koji primaju invalidske penzije. “Nadam se da će ovo biti još jedan u nizu programa koji će poslužiti kao primjer i ostalim opštinama i gradovima da otvaraju ovakve prodavnice”, poručio je Ćurić.\nOn je dodao da u Trebinju trenutno ima oko 7.800 penzionera, te da se procjenjuje da polovina ima penziju nižu od 444 KM.\nPredsjednik Gradskog udruženja penzionera Trebinje Ilija Riđešić rekao je da će ova prodavnica značiti mnogo najstarijim stanovnicima Trebinja, ističući da je saradnja Gradske uprave i penzionera sada još bolja.\nPredsjednik Udruženja penzionera grada Trebinja Mirko Milojević zahvalio je Gradskoj upravi i gradonačelniku i rekao da će im prodavnica mnogo značiti.\nProdavnica će funkcionisati u okviru Agrarnog fonda grada Trebinja, u njoj se trenutno može naći oko 60 proizvoda – osnovnih životnih namirnica, a asortiman će se proširivati.\nDirektor gradskog Agrarnog fonda Veselin Dutina rekao je da će penzioneri imati kartice sa kojima će moći da kupuju u ovom objektu.\n“Mi smo u saradnji sa Fondom penzijsko-invalidskog osiguranja došli do podataka koje se osobe uklapaju u ove naše kategorije. Kartice su već izrađene i narednih dana će biti podijeljene penzionerima. Svaka osoba će dobiti personalizovanu karticu, a prilikom kupovine se učitava bar kod i mi znamo koja je kategorija”, pojasnio je Dutina.\nOn je napomenuo da ovdje mogu kupovati samo penzioneri koji imaju prebivalište na području grada Trebinja.\n← PDP I SDS POZDRAVILI VRAĆANJE 300.000 KM U BUDŽET GRADA BANJALUKA\nOd ponedeljka počinje nastava za više od 2.000 brucoša →\nProširenje vrtića: 50 novih mjesta u “Ježevoj kućici”\nRajčević: Visokoškolske ustanove dužne da organizuju pet ispitnih rokova u osam termina


Ključevi 26 stanova namenjenih porodicama izbeglica i intereno raseljenih lica, čiju je izgradnju finansirala EU, su novim stanarima u Kragujevcu. Novi stanovi izgrađeni su za izbeglica i interno raseljena lica, smeštenih u kolektivnom centru “Trmbas”, poslednjem u Kragujevcu kao i za socijalno ugrožene porodice iz lokalne zajednice u okviru projekta “Za bolji život”. O projektu koji finansira EU u iznosu od 14,2 miliona i izgradnji stanova u Kragujevcu viđe možete pročitati ovde.\nČetrdeset osam žena iz 22 opštine sa jugoistoka i jugozapada Srbije pokrenuće svoja preduzeća uz podršku Evropske unije, Vlade Švajcarske i Vlade Srbije koji su, preko razvojnog programa Evropski PROGRES, obezbedili 368.000 evra za sprovođenje aktivnosti koje doprinose ekonomskom osnaživanju žena. Više informacija možete saznati ovde.\nInformativni dani o procesu dodele bespovratne pomoći preduzetnicima, mikro i malim preduzećima pod nazivom „Opremi, zaposli, pokreni!“ u organizaciji Evropskog PROGRES-a održavaju se u periodu od 18. do 28. aprila u Vranju, Bujanovcu, Leskovcu, Knjaževcu, Nišu, Novom Pazaru, Prijepolju i Ivanjici. Ovaj program koji doprinosi održivom razvoju južne i jugozapadne Srbije, EU i Vlada Švajcarske podržavaju sa ukupno 24,46 miliona evra. Više informacija možete pročitati ovde.\nNapredak u sprovođenju obaveza iz Sporazuma između EU i Turske\nEvropska komisija je u izveštaju o sprovođenju Sporazuma između EU i Turske objavila da je ostvaren dobar napredak. Prvi potpredsednik Evropske komisije Frans Timermans je izjavio da je „proteklih nedelja zabeležen nagli pad nezakonitih dolazaka koji sada mora biti praćen otvaranjem legalnih kanala za preseljenje osoba kojima je potrebna zaštita“. Više informacija možete pročitati ovde Evropska komisija je najavila dodatnih 110 miliona evra za sprovođenje Sporazuma o čemu možete čitati ovde.\nEU daje 83 miliona evra za unapređenje životnih uslova izbeglica u Grčkoj\nKomesar EU za humanitarnu pomoć i upravljanje vanrednim situacijama Hristos Stilijanides potpisao je u Atini prve ugovore u okviru novog instrumenta za podršku u vanrednim situacijama unutar EU, koji je uspostavljen kako bi se državama članicama pomoglo da se izbore sa različitim krizama, poput velikog priliva izbeglica. Više informacija možete pročitati ovde.\nPrigovori na Google operativne sisteme i aplikacije Android platfome\nEvropska komisija je uputila Google-u preliminarno mišljenje u kome se navodi da je kompanija, kršeći antimonopolske zakone EU, zloupotrebila dominantni položaj na tržištu nametanjem ograničenja proizvođačima Android uređaja i mobilnim operaterima. Više informacija možete pročitati ovde.\n21. april, Beograd, Dom omladine, Makedonska 22, 18.00 otvaranja izložbe „Ana Frank – istorija za sadašnjost“\n28. april, Mislođin, 14.00, predaja ključeva korisnicima socijalnih stanova – završetak projekta Unapređenje životnih uslova za najranjivije romske porodice u Beogradu\n22. april, Beograd, EU info centar, Kralja Milana 7, 10.00, panel diskusija o kimatskim promenama i akcionom planu Repubike Srbije povodom obeležavanja Dana planete Zemlje i potpisivanja Pariskog sporazuma „Klimatska strategija i akcioni plan – možemo li bolje?“\n25. april, Beograd, EU info centar, Kralja Milana 7, 17.00, predavanje Marije Pejčinović-Burić: “Izazovi pregovaračkog procesa na putu Srbije ka EU”\n26. april, Niš, Media i reform centar, 12.00, javna debata u okviru izrade Pojmovnika EU „Politika zaštite životne sredine u EU, Standardi za zaštitu životne sredine – ako ne EU, čiji onda?“\n26. april, Novi Sad, EU info point, Bulevar Mihajla Pupina 17, 11.00, predstavljanje Internet platforme za e-potrošače\n27. april, Novi Sad, EU info point Novi Sad, Bulevar Mihajla Pupina 17, EU Bajkaonica- Emil Kurcinak glumac "Pozorišta mladih" čita bajke evropskih pisaca za decu\n27. april, Beograd, EU info centar, Kralja Milana 7, 18.00, povodom projekta "Medijske posete EU" Belgrade Ignite: "Medijski putopisi - od Srbije do Evrope"


Austrija ukida zabranu komercijalnih letova iz BiH - Radio Srebrenik\nHomeVIJESTIBIH I SVIJETAustrija ukida zabranu komercijalnih letova iz BiH\nAustrija od danas ukida dvosedmičnu zabranu komercijalnih letova iz većine balkanskih zemalja, uključujući i BiH, što će omogućiti nastavak redovnih letova.\nObjavljeno je novo Obaviještenje vazduhoplovcima (NOTAM) – zrakoplovni dokument kojim se obavještavaju svi prijevoznici o važnim i hitnim porukama, uz napomenu da će zabrana zračnog prometa biti ukinuta u ponoć 1. augusta.\nMeđutim, Austrija je uvela stroge nove mjere za one koji ulaze zemlja. Letovi će se sada moći nastaviti iz Srbije, Bosne i Hercegovine, Makedonije, Kosova i Crne Gore do centralne evropske države.\nAustrija ukida zabrane i za letove iz Velike Britanije, Švedske, Portugala, Kine, Albanije, Rumunjske, Bugarske, Rusije, Bjelorusije, Ukrajine, Egipta i Irana.\nAustrija je jedno od najvećih turističkih tržišta s područja bivše Jugoslavije, a austrijska kompanija Airlines saopćila je da je ozbiljno pogođena vladinim zabranama leta, koje su uvedene kako bi pomogle u širenju koronavirusa Covid-19.\nBudžetska aviokompanija Wizz Air nastavit će usluge od Niša do Beča 9. avgusta, smanjenom učestalošću od jednog leta sedmično do septembra. Prevoznik sa niskim troškovima obnovit će od 1. augusta uslugu jednom sedmično od Prištine i Ohrida do austrijske prijestolnice, povećavajući se na četiri sedmično i tri sedmično, odnosno od septembra. Nadalje, Wizz Air će danas započeti s pokretanjem nove usluge Beč – Podgorica, iako sa smanjenom učestalošću od jedne sedmice, povećavajući se na dva sedmično sljedećeg mjeseca. Ova aviokompanija ranije je najavila da će odgoditi nastavak svoje usluge Tuzla – Beč do sredine septembra.\nPrevious articlePanonska jezera sutra počinju sa radom\nNext articleU Crnoj Gori pola hotela nije otvoreno


Ombudsman kontroliše rad MUP-a\nBeta 23. novembra 2016. 11:35\nOmbudsman Saša Janković izjavio je danas da je pokrenut postupak kontrole rada Ministarstva unutrašnjih poslova (MUP) povodom dopisa u kojem se navodi da zbog bezbednosne procene u Novom Pazaru neće pružiti asistenciju za izvršenje sudske presude o uklanjanju nelegalno podignutog objekta i obustavljanju radova koji su u toku.\nJanković je novinarima u Beogradu rekao da mu je takav akt MUP-a prezentovala opština Novi Pazar.\nOmbudsman je povodom saopštenja koje je potpisala državna sekretarka u MUP-u Jana Ljubičić rekao da ne želi da komentariše takav način, ton i reči koje se koriste.\nUpitan o najavama da bi mogao da bude i predsednički kandidat na predstojećim izborima, Janković je ukazao da svima treba da budu omogućeni ravnopravni uslovi za kandidaturu i za glasanje, i dodao da „niko nema prava da ohrabruje ili da nekorektno ohrabruje kandidate“.\n„Ja to sve vreme pričam kao zaštištitnik gradjana, kada ne budem zaštitnik gradjana, kada budem kandidat, ako budem kandidat to će se znati“, rekao je Janković.\nDržavna sekretarka Ministarstva unutrašnjih poslova Jana Ljubičić saopštila je da je zaštitnik gradjana Saša Janković počeo predsedničku kampanju i nazvala ga licemernim zbog toga što, kako je navela, nije primećivao nezakonite objekte u Novom Pazaru dok su „njegovi politički istomišljenici bili na vlasti“.\nZaštitnik gradjana Saša Janković optužio je ranije premijera Srbije Aleksandra Vučića da izjavom da neće rušiti nelegalni objekat u centru Novog Pazara koji gradi poslanik vladajuće koalicije jer ne želi razbijanje glava sa muslimanima, zapravo zloupotrebljava funkciju predsednika Vlade, „gasi poslednja svetla vladavine prava i stvara versku netrpeljivost u Srbiji“.\nLjubičić je navela i da je nejasno da li Janković svojom izjavom „priziva nemire i nestabilnost“ u Novom Pazaru ili se „dodvorava nekom biračkom telu“.\n„Šta god da mu je namera, skandalozno je što političar Janković sve češće obesmišljava i zloupotrebljava funkciju zaštitnika gradjana“, navodi se u saopštenju.\nPremijer Vučić ranije je izjavio da neće rušiti nelegalno izgradjenu imovinu bivšeg muftije, predsednika skupštinskog Odbora za obrazovanje, nauku i tehnološki razvoj Muamera Zukorlića u centru Novog Pazara, jer ne želi da rizikuje sukob sa 5.000 ljudi, koliko očekuje da bi Zukorlić mogao da izvede na ulice, već da će pokušati da se to reši razgovorom i mirnim putem.\nAleksić: O nacionalnim interesima Srbije vode se tajni pregovori\nBrnabić i Bahtadze: Međusobno poštovanje suvereniteta\nNova opasna provokacija Albanaca sa juga Srbije: „Preševsku dolinu“ na sto…\nVučić: Ima napretka u istrazi ubistva Ivanovića ali još nema…


Kako Kina cenzuriše zapadne kompanije? Holivud između ideala i profita | Talas.rs\nKako Kina cenzuriše zapadne kompanije? Holivud između ideala i profita\nSouth park je američka animirana serija, poznata po osvrtima na političku situaciju, a u poslednjoj epizodi serija je otvoreno kritikovala Komunističku partiju Kine zbog sve veće cenzure i uticaja na holivudske filmove.\nU pomenutoj epizodi se pojavljuje Vini Pu, čuveni Diznijev lik, koji je u Kini zabranjen zato što su ga na internet forumima poistovećali sa Si Đinpingom, predsednikom Kine. Epizoda pod nazivom “Bend u Kini” takođe prikazuje i holivudske producente koji su spremni da maksimalno cenzurišu svoj sadržaj kako bi mogli da prikazuju filmove u Kini.\nOva epizoda South Park-a potom je zabranjena u Kini, ali su Trej Parker i Met Stoun, tvorci serije, uputili samo sarkastično izvinjenje kineskim vlastima. South park nije jedini primer uticaja kineskih vlasti i korporacija na ponašanje zapadnih kompanija. Ukoliko želite da poslujete u Kini, morate da prihvatite sva ograničenja slobode izražavanja, a sve više zapadnih kompanija podleže ovom pritisku.\nNBA se plaši reakcije kineskih sponzora\nDaril Morej, generalni direktor američkog košarkaškog tima Hjuston Roketsi, prošle nedelje je na Tviteru napisao “Borite se za slobodu. Podržite Hongkong”. Ubrzo je ipak morao da obriše tvit i uputi izvinjenje Komunističkoj partiji Kine. Razlog za brisanje tvita je to što je nekoliko kineskih kompanija povuklo svoja sponzorstva Hjuston Roketsa, a Kineska asocijacija košarke je najavila prekid saradnje sa ovim timom.\nOvo je bilo jako značajno za Hjuston Roketse zbog velikog broja fanova koje imaju u Kini, a vlasnik Hjuston Roketsa je rekao da ovaj tim nema političke pozicije po pitanju dešavanja u Hongkongu. Od Morejeve izjave se distancirala čak i američka Nacionalna košarkaška asocijacija (NBA).\nU sličnoj situaciji našao se i Blizard, jedna od najvećih američkih gejming kompanija. Na jednom od turnira u popularnoj igrici Hearthstone Čung Ng Vai, profesionalni gejmer, u zvaničnom intervjuu posle osvojene titule rekao je “Oslobodite Hongkong, revolucija našeg vremena”, što je popularni slogan protesta u Hongkongu.\nNakon ove izjave Blizard je reagovao oštro. Čunv Ng Vai je suspendovan narednih godinu dana, oduzeta mu je titula i novčana nagrada, a komentatori koji su ga intervjuisali su otpušteni. Veliki broj korisnika ove igrice van Kine podelio je svoje nezadovoljstvo, a sve su jači i pozivi na bojkot ove igrice. Oko tridesetak zaposlenih u Blizardu je nedavno izašlo u toku radnog vremena kao vid protesta protiv poteza kompanije.\nRazlog za burnu reakciju Blizarda je dosta očigledan. Zbog nešto lošijih rezultata u poslednjem kvartalu, Blizard želi da gubitke nadomesti većim prisustvom na kineskom tržištu, a sve je više i kineskih korisnika ove igrice.\nEpl uklanja aplikacije koje dele vesti o Hongkongu\nProtesti koji već neko vreme traju u Hongkongu zbog spornog zakona o ekstradiciji veliki su trn u oku Komunističke partije Kine. Zbog toga su zapadne kompanije koje žele da prodaju svoju uslugu u Kini pod ogromnim pritiskom da izbegavaju temu Hongkonga.\nEpl je nedavno iz svoje muzičke aplikacije uklonio nekoliko pesama o demokratiji u Hongkongu, zabranili su aplikaciju koja je bila namenjena koordinaciji demonstranata tokom protesta u Hongkongu, a uklonili su i aplikaciju Quartz, medija koji je izveštavao o protestima.\nKina uveliko cenzuriše internet sadržaj kojem kineski korisnici mogu da pristupe, a jedini način da zaobiđete cenzuru je putem VPN-a (virtuelne privatne mreže). Međutim, pod pritiskom kineskih vlasti, Epl je 2017. godine zabranio sve VPN aplikacije u svojoj virtuelnoj prodavnici (Apple Store).\nPopularna aplikacija Tik Tok nedavno se našla pod pritiskom javnosti nakon izveštaja da moderatori ove platforme uklanjaju sadržaj koji potencijalno može da bude zabranjen u Kini. Ovo uključuje svako pominjanje Tibeta, masakra na Tjenanmen trgu i pokreta Falun Gong. Američki senator Marko Rubio je zbog ovoga pozvao na istragu pomenute aplikacije.\nTajvan, teritorija za koju Kina tvrdi da joj pripada, takođe je kontroverzna tema u Kini. Epl je nedavno korisnicima u Hongkongu uklonio zastavu Tajvana iz ponude emodžija na najnovijoj verziji svog telefona. Kineske vlasti su povodom pitanja Tajvana zahtevale od svih velikih američkih avio kompanija da na svojim sajtovima ne navode Tajvan kao nezavisnu zemlju. Usled toga, na većini sajtova ovih kompanija od nedavno se kao destinacija samo navodi Tajpej, glavni grad Tajvana, ali bez preciziranja kojoj zemlji ovaj grad pripada.\nHolivud pokleknuo pod pritiskom kineskih cenzora\nUkoliko želite da vaš film bude pušten u kineskim bioskopima, postoje strogi uslovi koje film mora da ispuni. Ovi uslovi se uglavnom tiču izbegavanja kontroverznih tema, kao i kritike Komunističke partije. Poslednjih godina sve više se otvoreno priča o uticaju Kine na filmsku industriju širom sveta, naročito na filmove koji dolaze iz Holivuda.\nU filmu Doktor Strejndž, Marvel produkcije, lika koji je originalno zamišljen kao tibetski monah zamenila je glumica Tilda Svon. Razlog za to je namera producenata da izbegnu zabranu filma u Kini zbog kontroverznog statusa Tibeta.\nDoktor Strejndž je ipak samo jedan primer u dugom nizu filmova u kojima su, na zahtev kineskih vlasti, promenjene lokacije, delovi dijaloga ili čitavi delovi scenarija. Skyfall, film o agentu Džejms Bondu, sadržao je scenu u kojoj Bond ubija čuvara kineske nacionalnosti. Ovaj deo filma je za prikazivanje u Kini izbačen.\nUkoliko američki filmovi žele da dopru do kineske publike, često moraju da sarađuju sa kineskim producentima, što postavlja dodatnu prepreku i prostor za cenzuru. Sve ređe veliki holivudski filmovi imaju za negativce likove kineskog porekla, a samocenzura koja se javlja kod holivudskih producenata je primetna.\nZašto Kina pokušava da utiče na strane firme?\n“Meka moć” je jedno od neophodnih sredstava u uspešnoj diplomatiji svake zemlje, a Kina je svesna toga. Zbog toga se kineske vlasti trude da na svaki način oblikuju svoju sliku u svetu, a najlakši način za to je preko ekonomske međuzavisnosti, koja trenutno postoji usled globalizacije.\nKina svoju moć naočiglednije ispoljava preko moći svog kapitala, a na taj način je uspela da ukaže i na ogromno licemerstvo velikog broja zapadnih kompanija. Sve više američkih kompanija zauzima političke stavove i staje na stranu borbe za ljudska prava. NBA je prošle godine odbila da organizuje utakmicu u Severnoj Karolini zbog zakona o transdžender kupatilima. Tim Kuk, glavni direktor kompanije Epl, govorio je javno protiv predsednika Trampa zbog zabrane ulaska u zemlju migrantima iz pojedinih muslimanskih zemalja. Ovo su samo neki od primera američkih kompanija koje su javno podržale brojne progresivne politike.\nMeđutim, liberalizam zapadnih kompanija se očigledno zaustavlja ispred granica Kine. U trenutku kada uvide veličinu i potencijal kineskog tržišta, brojne kompanije su očigledno spremne da po strani ostave neke od idealističkih principa. Zbog toga su optužbe za licemerje i više nego prikladne, jer na primeru njihovog odnosa sa Kinom postaje očigledno da je biznis na prvom mestu, iako sve više brendova želi da nas ubedi da je “dobrobit” korisnika najvažnija.\nGlobalizacija podrazumeva i veći kineski uticaj\nDugo je važila mantra da će kapitalizam i globalizacija gotovo sigurno u nekom trenutku u Kinu doneti demokratiju i ljudska prava. Sa pojavom interneta u Kini ove nade su porasle, ali ono što se dogodilo je daleko od optimističkih predviđanja. Umesto liberalizma, Kina je pokazala da je moguće biti (uglavnom) kapitalistička zemlja sa opresivnim režimom na vlasti.\nTakođe, Kina je pokazala da globalizacija neće dovesti samo do “vesternizacije” zemalja u razvoju, već da će i one putem trgovine i razmene kapitala uticati na razvijene zemlje poput Sjedinjenih Američkih Država.\nBitno je ipak reći da je Kina nije jedina država koja pokušava da cenzuriše ili utiče na ponašanje zapadnih kompanija. Sličnu taktiku primenjuje i Saudijska Arabija, koja ulaže neverovatno mnogo u razne tehnološke kompanije u Silicijumskoj dolini. Sjedinjene Američke Države kroz čitavu modernu istoriju nisu bile imune na cenzuru, a ona postoji u blažim oblicima i danas kada se snimaju filmovi o Pentagonu, američkoj vojsci i obaveštajnim agencijama.\nIpak, to ne znači da ne treba uzeti za ozbiljno napore kineske Vlade da sakrije zloupotrebe ljudskih prava i utiče na rad privatnih kompanija. Ukoliko želimo potpunu umetničku slobodu i širu borbu za ljudska prava, to mora početi sa kritikom režima koji se trudi da to potisne širom sveta, uprkos tome što je reč o zemlji koja je investirala milijarde u Srbiju.\nNišta nije smešno kad se Džoker smeje – teška lekcija o mentalnom zdravlju\nTAGS: cenzura Epl filmovi holivud Kina


Voditi računa o interesima farmera – AGRO VESTI by agronews.rs\nHome Hrana Bezbednost hrane Voditi računa o interesima farmera\nMilan Prostran, savetnik za poljoprivredu u Privrednoj komori Srbije, kaže za Danas da je potrebno da se nađe adekvatno rešenje koje ne bi dovelo u pitanje položaj ne samo domaće mlekarske industrije, već i farmera i stočara.\n– Ako se bude čvrsto insistiralo na primeni evropskih regulativa kada je reč o količini aflatoksina u mleku, može doći do situacije u kojoj bi bilo zatvoreno pola farmi za proizvodnju mleka u Srbiji. Stoga nadležni moraju dobro da donesu dobru procenu šta učiniti u ovom trenutku. Sa jedne strane, poželjno je izjednačavati se sa standardima Evropske unije, a sa druge mora se voditi i računa o tome da li je domaća poljoprivreda u stanju da te norme ispuni – kaže Prostran. On napominje da je bilo slučajeva kada su donošeni zakoni čije odredbe nisu mogle da budu ispunjene. Recimo Zakon o veterinarstvu iz 2005. godine.\n– Zato je po meni najvažnije preispitati aktuelne zakonske akte u oblasti poljoprivrede i privrede i prilagoditi ih stvarnim mogućnostima. Srbija neće tako brzo u Evropsku uniju. Ni najveći optimisti ne spore spekulacije da Srbija može da postane član Evropske unije tek 2020. To znači da imamo dovoljno vremena da usaglasimo sva svoja zakonska rešenja u skladu sa standardima EU. S obzirom na to, nema potreba za žurbom jer naš cilj treba da bude i zaštita interesa domaće privrede i stvaranje realnih mogućnosti da dostigne evropske standarde. Ako se bude žurilo, bojim se da ćemo se veoma često susretati sa situacijom kakva se zbila nedavno kada je reč o povećanoj količini aflatoksina u mleku – ističe naš sagovornik.\nOn dodaje da je svestan da njegov način razmišljanja može da bude neshvaćen od onih koji smatraju da ako nema trenutne primene evropskih regulativa nema ni konkurentnih srpskih proizvoda na tržištu i ističe da je o tim stvarima svakako važno razmišljati, ali da je isto tako važno razmišljati i o očuvanju stočarskog mlekarstva kao izuzetno važnog sektora srpske poljoprivrede.\nPodsećanja radi, Nacionalna asocijacija prerađivača mleka Srbije je saopštila da se uslovi za smanjenje aflatoksina u mleku neće stvoriti sve dok se ne preduzmu svi neophodni koraci za osnivanje nacionalne referentne laboratorije. U Srbiji trenutno ne postoji pouzdan način merenja kvaliteta mleka, tvrde u toj asocijaciji, jer su odstupanja prema različitim metodama merenja istog uzorka čak i do sto odsto. U Nacionalna asocijacija prerađivača mleka Srbije naglašavaju da je u ovom trenutku izvan prometa 405 farmi i porodičnih gazdinstava kojima je proizvodnja mleka jedini izvor prihoda. U toj asocijaciji upozoravaju da u slučaju da se stočni fond ne uveća, a vrati prethodni pravilnik o dozvoljenoj količini aflatoksina Srbiji preti uvoz mleka.\nTags: aflatoksinmlekonacionalna saocijacija proizvođača mlekaprivredna komora srbijeseda


Među temama će biti i nestali ljudi u južnoj srpskoj pokrajini, kao i napadi kojima su Srbi izloženi skoro svakodnevno na Kosovu i Metohiji.\nKako je u nedelju rekao direktor Kancelarije za KiM Petar Petković, ZSO nije formirana više od 3.000 dana, iako je ona "duša Briselskog sporazuma i temelj oko kojeg je razvijen dijalog".\n- Bez formiranja ZSO, bez kolektivnih prava koje treba da dobiju Srbi na KiM, ne možemo da govorimo o bilo kakvoj normalizaciji odnosa. Odgovornost za to što nije osnovana snosi i Evropska unija kao posrednik u dijalogu - rekao je Petković. - Insistiraćemo i na pitanjima nestalih. Beograd je odgovorio na zahteve Prištine i pretražena je 21 lokacija za koje se sumnja da su potencijalne grobnice nestalih, ali nije istražena nijedna od devet pozicija, za koje je Beograd tražio da se pretraže. Predstavnik Prištine je tokom prethodne runde dijaloga rekao: "Pa gde ćemo mi da kopamo, pa da se posle ispostavi da su Albanci činili zločine".\nPrema njegovim rečima, Priština ima nameru da prikrije zločine prema srpskom narodu, ali da "to ne čini samo prištinska strana, nego i oni koji ne dozvoljavaju da se ukalja ideja o navodnoj uspešnoj priči tzv. Kosova".\nPrištinsku stranu će na rundi dijaloga predvoditi premijer privremenih institucija na KiM Aljbin Kurti. Prema agendi, razgovori će početi u 14 časova bilateralnim sastancima dveju strana sa posrednicima EU Đuzepom Boreljom i Miroslavom Lajčakom.\nPosle prvog sastanka Vučića i Kurtija, održanog 15. juna u Briselu, predsednik Srbije je rekao da se sa Kurtijem nije složio "apsolutno ni oko čega", a na prvom mestu oko zahteva za priznanjem nezavisnosti Kosova. Uoči današnje runde je rekao da će nastaviti da insistira na očuvanju državnih interesa Srbije.\nNA administrativnoj liniji sa KiM, predsedniku Komisije za nestala lica Veljku Odaloviću u nedelju je zabranjen ulaz u južnu srpsku pokrajinu gde je trebalo da učestvuje na obeležavanju 23. godišnjice od masovnog kidnapovanja i ubistava Srba u Orahovcu. Petar Petković (na slici) je istakao da ovo jasno pokazuje da Priština ne želi da se iskreno posveti pitanju nestalih.\ndijalog Beograda i Prištine Beograd i Priština razgovori Beograda i Prištine Petar Petković Aleksandar Vučić Aljbin Kurti


Tramp ZABRANIO letove ka Evropi i naljutio EU - Bizlife.rs\nTramp ZABRANIO letove ka Evropi i naljutio EU\n17:47 Vašington/Brisel, 12.03.2020.\nAmerički predsednik Donald Tramp objavio je da prekida na 30 dana sva putovanja između SAD i Evrope u okviru mera za obuzdavanje pandemije novog koronavirusa. Evropska unija osudila najnovije Trampove poteze.\n“Da sprečimo da novi slučajevi prodru u našu zemlju, prekidam sva putovanja iz Evrope ka SAD narednih 30 dana”, rekao je američki predsednik u obraćanju iz Ovalne kancelarije. Zabrana se odnosi i na teretni saobraćaj.\nLideri EU osudili su novu zabranu dolazaka Evropljana zbog korona virusa koju je objavio američki predsednik, navodeći da je to “jednostrana” odluka doneta “bez konsultacija”.\nU zajedničkom saopštenju šefovi Evropskog saveta i Evropske komisije, Šarl Mišel i Ursula fon der Lajen, naveli su da je pandemija korona virusa “globalna kriza koja nije ograničena ni na jedan kontinent i zahteva saradnju, a ne jednostrano delovanje”.\n“EU ne odobrava činjenicu da je američka odluka da uvede zabranu putovanja doneta jednostrano i bez konsultacija”, navodi se u saopštenju.\nS obzirom na to da se Italija zatvorila i preduzela druge drastične mere, Fon der Lajen i Mišel takođe su odbacili Trampove navode da EU nije učinila dovoljno u borbi protiv širenja virusa.\n“Evropska unija preduzima snažne akcije da ograniči širenje virusa”, rekli su dvoje vođa u saopštenju.\neu evropa tramp letovi amerika virus korona


Ministar: Sjeverna Koreja želi da sačuva znanje o nuklearnom programu - CdM\nMinistar: Sjeverna Koreja želi da sačuva znanje o nuklearnom programu\nŠef sjevernokorejske diplomatije Ri Jong Ho izjavio je u Teheranu da njegova zemlja želi da sačuva svoje znanje o nuklearnom programu uprkos obećanjima SAD-a o denuklearizaciji, prenijeli su danas iranski mediji.\nLider Sjeverne Koreje Kim Džon Un rekao je 12. juna u Singapuru na sastanku sa američkim predsjednikom Donaldom Trampom da će biti sprovedena “potpuna denuklearizacija Korejskog poluostrva”.\nRi je rekao da će Sjeverna Koreja, uprkos tom obećanju, “zadržati svoje nuklearno znanje, jer je poznato da Amerikanci neće odustati od neprijateljskih mjera prema Pjongjangu”.\nSjevernokorejski ministar stigao je u Teheran u utorak, na dan kada su stupile na snagu američke sankcije prema Iranu, uvede poslije povlačenja SAD-a iz međunarodnog nuklearnog programa Irana i šest velikih sila.\n“Teško je pregovarati sa Amerikancima”, rekao je Ri poslije sastanka sa predsjednikom Iranskog parlamenta Alijem Laridžanijem, koji je naveo sa svoje strane da “Amerikanci obećavaju lijepe stvari dok traju pregovori, a poslije ne poštuju svoje obaveze”.\nTagovidenuklearizacija Donald Tramp Iran Ri Jong Ho SAD Sjeverna Koreja\nTest uspješan: Amerika može odgovoriti na sve rakete srednjeg dometa\nIzvor: Dailymail / PCpress\nTramp prijeti: Blokiraću vladu ako ne obezbijedimo granicu sa Meksikom


Rezultati više istraživanja koje je Nacionalna asocijacija praktičara omladinskog rada (NAPOR) sprovela ukazuju na neophodnost povezivanja organizacija koje se bave omladinskim radom sa lokalnim institucijama radi kreiranja mreže usluga koje vode ka sistemskoj brizi o mladima. Nedostatak koordinacije usluga, kao i objedinjenog informisanja mladih pokazalo se kao jedan od ključnih problema. S tim u vezi, Centar za kulturu i obrazovanje Sonta organizovao je sastanak sa relevenatnim akterima sa teritorije opštine Apatin kako bi se obezbedila prepoznatljivost organizacija koje kontinuirano ulažu u kvalitet svojih programa kod lokalnih institucija i ukazalo na prednosti međusektorske saradnje, odnosno na koji način se zajednički može kreirati prostor u kome mladi mogu da rastu i razvijaju svoje potencijale kako bi postali aktivni i doprinosili zajednicama u kojima žive. Sastanak je održan u prostorijama Centra za socijalni rad u Apatinu, a učešće su uzeli predstavnici opštinskih institucija i pojedinih udruženja građana.\n- U pitanju je projekat Nacionalne asocijacije praktičara omladinskog rada, a koji se sprovodi uz podršku Ministarstva omladine i sporta, a realizuju ga organizacije članice NAPOR mreže, svako u svojoj opštini, a cilj je da se radi na prepoznavanju omladinskog radana lokalnom nivou. To znači da naša asocijacija radi na nivou cele države, ali u lokalnim sredinama još uvek nje dovoljno prepoznato šta je to tačno omladinski rad i koji su standardi kvaliteta omladinskog rada. Premalo je omladinskih organizacija na lokalu, pa i u opštini Apatin, te smo organizovali ovaj sastanak da bismo se videli sa predstavnicima institucija i drugim faktorima koji rade sa mladima na lokalu i da im malo bolje šta sve to podrazumeva omladinski rad i da pravimo neke planove za budućnost. U prethodnih nekoliko nedelja radili smo on line kampanju, a gde smo ispromovisali omladinski rad na nivou cele države, a ovim sastankom završavamo našu mini kampanju u okviru projekta, rekao je Nikola Dobrijević, predsednik CEKOS-a.\nTagovi: Apatin sastanak kampanje za prepoznavanje omladinskog rada omladinski rad CEKOS CSR Nikola Dobrijević


Manjinski akcionari DKP-a tvrde da su ugroženi – Bankar.me\nManjinski akcionari DKP-a tvrde da su ugroženi\nAugust 8, 2012 BERZA, CRNA GORA Leave a comment\nNa osnovu dosadašnje analize pribavljene dokumentacije o Duvanskom kombinatu sve ukazuje na neospornu krivicu Vlade i krivičnu odgovornost pojedinih lica zbog sprovođenja politike izvršne vlasti da DKP dovedu do stečaja i likvidacije, kazao je „Danu” predsjednik Udruženja za zaštitu akcija manjinskih akcionara DKP-a Žarko Knežević.\n– Sve je urađeno kako bi nakon stečaja i likvidacije nastupio scenario koji je sada na snazi, a odnosi se na osnivanje Novog DKP-a, u čijoj vlasničkoj strukturi nema 4.368 manjinskih akcionara koji posjeduju 48 odsto akcija starog DKP-a. Zbog toga ćemo tražiti odgovornost za sva lica koja su u ime države upravljali i rukovodili kompanijom u poslednjoj deceniji – rekao je Knežević i dodao da je Vlada planiranom likvidacijom, iako je u Privrednom sudu usvojen reorganizacioni stečaj, starog DKP-a i formiranjem Novog DKP-a, nezakonito poništila akcije 4.368 akcionara i ugrozila isto toliko porodica.\nKako je naglasio Knežević, cilj udruženja je da dokažu da 48 odsto kapitala nije moglo da nestane preko noći i da u namjerno proizvedenom stečaju ostatak kapitala DKP-a nije mogao postati isključivo imovina Vlade.\n– Želimo da sačuvamo DKP, kombinat sa tradicijom dugom 109 godina i prepoznatljivim asortimanima, koji vrijede oko 100 miliona godišnje, sa vlasničkim učešćem manjinskim akcionara od 48 odsto. Cilj nam je i da dokažemo da je Vlada namjerno obezvređujući DKP u poslednjih 10 godina i formirajući Novi duvanski svjesno ugrozila 4.368 akcionara, i njihove porodice, zbog interesa pojedinaca – naglasio je Knežević.\nOn je poručio da manjinski akcionari neće dozvoliti korišćenje imena, tradicije i proizvodnog asortimana starog DKP-a bez njihovog učešća u vlasničkoj strukturi nove firme od 48 odsto.\nVlada i Glavni grad su 18. novembra prošle godine formirali Novi DKP u kojem nije bilo kapitala manjinskih akcionara, kojima je prije dva mjeseca bio zabranjen ulaz na skupštinu akcionara, uz obrazloženje da u novoj firmi nemaju kapital. Akcionari su se tokom juna i jula nekoliko puta sastali ispred kapija fabrike i nedavno osnovali nevladinu organizaciju. Dosad je učlanjeno skoro 300 akcionara, a iduće okupljanje zakazano je za ponedeljak, 27. avgust u 9 sati.\nPOJMOVICrna Gora Duvanski kombinat Podgorica Montenegroberza\nPrevious Kolika je minimalna zarada u Evropskoj uniji\nSljedeći Pristižu kvartalni izvještaji crnogorskih kompanija


GrO SDS i Nova Snaga: Protokolom o saradnji najavili stvaranje alternative građanima Kragujevca - Ritam Grada - vesti Kragujevac\nPočetna Politika GrO SDS i Nova Snaga: Protokolom o saradnji najavili stvaranje alternative građanima...\nGrO SDS i Nova Snaga: Protokolom o saradnji najavili stvaranje alternative građanima Kragujevca\nGradski odbor Socijaldemokratske stranke i Nova Snaga potpisali su Protokol o saradnji između dve organizacije. Potpisivanjem Protokola najavljen je i početak izborne kampanje povodom predstojećih lokalnih izbora u Kragujevcu. Samim Protokolom obe strane izražavaju spremnost na dugoročnu saradnju, kao i da partnerski rade na stvaranju i promociji političke platforme za ekonomski, društveni, politički, kulturološki razvoj grada Kragujevca, zasnovane na evropskim vrednostima, demokratiji i građanskim i ljudskim pravima.\nGrO SDS i Nova snaga radiće na afirmaciji i promociji političkog programa angažujući ugledne, odgovorne, nekompromitovane nosioce političkih ideja, posebno uključujući mlade kao resurs.\nProtokol su potpisali Vladimir Maksimović, potpredsednik GrO SDS i Nikola Nešić, predsednik Nove Snage.\n– Drago nam je što je Nova Snaga u našoj organizaciji prepoznala partnera sa kojim može da sarađuje. Nadamo se da je ovo početak uspešne saradnje i da će nam se pridružiti i druge organizacije, koje sa nama dele iste vrednosti i politički program, istakao je Maksimović.\nNikola Nešić dodao je da se ovom saradnjom stvara alternativa u Kragujevcu:\n– Želimo da udružimo naša iskustva i želje i pronađemo put ka aleterntivi za Kragujevčane i Kragujevčanke. Svi koji su mislili da je izbor uzak prevarili su se, a mi šaljemo poruku da će samo građani i građanke Kragujevca odlučivati o tome ko je pravi izbor za njih. Ovo je samo početak, sastajaćemo se veoma često u narednom periodu, iznoseći ideje koje mogu doneti mnogo toga dobrog našem gradu.\nPrethodni članakNova signalizacija u zonama škola i obdaništa\nSledeći članakNeško Milovanović napustio Radnički


Hiljade ljudi na maršu u Berlinu povodom godišnjice ubistva Roze Luksemburg i Karla Libnehta - Antibarbarus\nDok su profašističke vlasti bosansko-hercegovačkog entiteta Republike Srpske godišnjicu svog osnivanja proslavljale kvazi vojnom paradom na kojoj su njene oružane snage pevale koračnicu čiji su stihovi „Srba ima kao lista, nema više komunista“, na drugom kraju kontinenta hiljade komunista je obeležilo 103. godišnjicu ubistva lidera Komunističke partije Nemačke (KPD) Roze Luksemburg i Karla Libnehta.\nUbistvo Luksemburg i Libnehta je u istoriji zabeleženo kao čin konačnog izdajstva komunističke ideje od strane socijaldemokratske struje radničkog pokreta. Na prelazu između 19. u 20. vek Libneht i Luksemburg su delovali kao vodeći teorijski i politički zastupnici levog krila nemačke socijaldemokratije koja je već tada duboko zagazila u područje tzv. reformizma donošenjem Erfurtskog programa 1891. godine. Ovaj programski dokument Socijaldemokratske partije Nemačke (SPD) koncipiran od strane njenih vodećih teoretičara Kauckog, Bebela i Bernštajna, označio je početak odustajanja ove partije od revolucionarne borbe za komunističko društvo i njeno trajno opredeljenje za reformu kapitalizma socijalnim merama države.\nPremda je ovo opredeljenje polučilo odlične izborne rezultate samoj partiji, ono ne samo da nije doprinelo prevazilaženju protivrečnosti zakasnelog kapitalizma u Nemačkoj, nego je doprinelo njegovom učvršćivanju, a samu partiju odvelo u sferu „socijalšovinizma“. Ovim je pojmom od strane revolucionarne struje internacionalnog radničkog pokreta označeno držanje evropske socijaldemokratije u praskozorje Prvog svetskog rata kao do tada najvećeg oružanog sukoba imperijalnih sila. Naime, kao pojedinačno najjača partija u Bundestagu (sa osvojenih 34,8% glasova na izborima 1912. godine) SPD je u potpunosti podržala opredeljenje carske vlade za ulazak u rat.\nProimperijalistička politika SPD-a dovela je do konačnog cepanja partije iz koje istupaju članovi njene leve struje pod vođstvom Roze Luksemburg i Karla Libnehta. Prvi svetski rat je Roza Luksemburg uglavnom provela u zatvoru, sa kraćim periodom slobode 1916. godine koji je iskoristila kako bi zajedno sa Libnehtom, F. Meringom, E. Mejerom, J. Karskim i drugim istaknutim predstavnicima radikalne levice osnovala Spartakističku ligu (Spartakusbund) kao prethodnicu buduće Komunističke partije Nemačke (KPD).\nRoza Luksemburg se zatvora oslobodila nakon tzv. Novembarske revolucije 1918. godine kada je u haotičnim uslovima završetka Prvog svetskog rata pod vođstvom SPD-a ukinuta monarhija i proglašena republika. Povod za izbijanje revolucije je bila pobuna mornara u Kilu koja je poslužila kao okidač za mnoštvo revolucionarnih događaja širom zemlje. U nekim delovima Nemačke osnivane su narodne vlasti po uzoru na sovjete u revolucijom zahvaćenoj Rusiji. Nekoliko dana po proglašenju republike Nemačka je okončala rat potpisavši primirje sa Antantom. No, situacija u zemlji je bila krajnje nestabilna i haotična. Socijaldemokratska vlast pod vođstvom Fridriha Eberta nije nameravala da preda vlast pobunjenoj radničkoj klasi, te je stupila u savez sa vojskom i tzv. frajkorpsima (freikorps) odnosno nacionalističkom, desničarskom paramilicijom kako bi ugušila ustanak. U periodu između novembra 1918. i januara 1919. se novoformirana vlast SPD-a konsoliduje. Bez obzira na to, vođstvo KPD-a 4. januara 1919. poziva na demontracije nakon otpuštanja Emila Ajnhorna (Eichhorn) sa položaja šefa berlinske policije.\nOsokoljeni masovnim demonstracijama 5. januara, vođstvo KPD-a se odlučuje na oružano zbacivanje Ebertove vlade. Neslavan kraj revolucionarne borbe koja je trajala svega 7 dana (do 12. januara) pokazala je da je vođstvo KPD-a pogrešno procenilo snagu i spremnost radničke klase. Ustanak je ugušen do 12. januara, a nakon toga je počeo lov vojske i frajkorps paramilicije na komuniste po Berlinu. U predstojećim danima i nedeljama stotine komunista je ubijeno i zatvoreno. Roza Luksemburg i Karl Libneht su uhvaćeni i ubijeni 15. januara od strane frajkorpsa, a njihova tela su bačena u Landver kanal.\nPovodom sećanja na ove događaje u Berlinu se svakog januara uz ogromno prisustvo policije održavaju velike demonstracije komunista. Za razliku od prošlogodišnjih demonstracija kada je policija brutalno napala demonstrante, ove godine je sve proteklo mirno. Hiljade demonstranata se okupilo na Frankfurter Toru, u srcu nekadašnjeg Istočnog Berlina, odakle su marširali do Centralnog groblja Fridrihsfelde u Lihtenbergu na kojem počivaju vođe Spartakističkog ustanka.\nOve demonstracije su bile prvi izlazak radikalne levice na ulice od formiranja nove nemačke vlade koju čine SPD, Zeleni i Liberali (FDP). Mnoge parole na demontracijama su bile usmerene protiv proimperijalističke i prokapitalističke politike SPD-a i Zelenih.\nKako se navodi u članku Morning stara, debata oko karaktera demonstracija se nastavila i ove godine. Najveći deo brojnih komunističkih organizacija koje učestvuju u godišnjem obeležavanju ovih događaja ga naziva Lenjin-Luksemburg-Libneht demonstracije po uzoru na originalne demonstracije koje je 1924. godine pokrenula KPD. Tome se protivi reformistički orijentisana levica na čelu sa parlamentarnom partijom Die Linke (Levica) koja se zalaže za izbacivanje Lenjinovog imena iz naziva događaja.


Izvor: B92, 03.Apr.2020, 16:25\nPotencijalna vakcina protiv kovida 19 uspešno je razvijena i testirana na miševima, objavili su istraživači u četvrtak, prenosi Nedeljnik.\n“Želeli bismo ovo što pre da primenimo kod pacijenata”, rekla je Andrea Gamboto, vanredna profesorka hirurgije na Medicinskom fakultetu Univerziteta u Pitsburgu i koautorka rada koji >> Pročitaj celu vest na sajtu B92 << najavljuje vakcinu u časopisu “Ebiomedicine”.\nVakcinama su obično potrebne godine i godine da bi bile odobrene od američke Uprave za hranu i lekove. Ipak, 16. marta, prva četiri zdrava dobrovoljca u Sijetlu primila su različitu potencijalnu vakcinu protiv kovida 19 koju je napravila napravila kompanija “Moderna” i koja je primenjena u malom kliničkom ispitivanju u “Kaiser Permanente Washington Health Research Institute”.\nTestovi na miševima otkrili su da vakcina podstiče talas antitela za borbu protiv virusa u roku od dve nedelje.\n“Postoji mnogo, mnogo kandidata za vakcinu u različitim fazama testiranja”, rekao je Dejvid O'Konor, profesor medicine na Univerzitetu u Viskonsinu.\nO'Konor je rekao da to što vakcina stvara imuni odgovor jeste “važan prvi korak u određivanju toga koju vakcinu treba podržati, ali je samo prvi od mnogih koraka na putu do korisne vakcine”.\nPotencijalna vakcina prati istraživanja koja su radili Gamboto i Falo iz decembra 2003. godine kada su bili spremni da pređu na klinička ispitivanja vakcine protiv drugog koronavirusa – SARS.\nNeki naučnici smatraju da bi vakcina protiv jednog od koronavirusa verovatno ponudila bar neku zaštitu od svih njih.\nIstraživači iz Pitsburga razvili su vakcinu sa lečenje koronavirusa MERS. Poput SARS-a i kovida 19, MERS je prešao sa životnja na ljude, inficirajući skoro 2.500 osoba i usmrtivši gotovo 860 od 2012. godine, kada je otkriven.\nGamboto je rekao da su prilagodili tehnike koje su razvili za prethodne koronaviruse da bi stvorili onu posebno dizajniranu za virus koji izaziva kovid 19.\nPočetkom pandemije, zdravstveni zvaničnici su govorili da će biti potrebno verovatno do 18 meseci da bi se razvila vakcina, testirala i bila spremna za upotrebu kod ljudi.\nNaučnici intenzivno rade na razvoju dveju mogućih metoda lečenja: upotrebom plazme kod oporavljenih pacijenata sa kovidom 19 i lekova za koje je potvrđeno da su bezbedni po ljude kao što je antimalarijski lek hlorokin.\nVečernje novosti: Stravičan snimak iz Amerike: Mrtve u DžAKOVIMA drže po hodnicima, mrtvačnice pune (VIDEO)\nBlic: KORONA U ŠVAJCARSKOJ Broj zaraženih porastao za 1.128, preminulo 54


Prevencija i borba protiv korupcije - Završna onlajn konferencija - Institucionalni kapaciteti Republike Srbije u sprečavanju i borbi protiv korupcije\nZavršna onlajn konferencija „Institucionalni kapaciteti Republike Srbije u sprečavanju i borbi protiv korupcije“ održaće se u sredu, 17. februara 2021. sa početkom u 11.00 časova.\n- Maja Popović, ministarka pravde Republike Srbije,\n- NJ.E. Sem Fabrici, ambasador, šef Delegacije Evropske unije u Republici Srbiji i\n- Zagorka Dolovac, Republički javni tužilac.\nNa konferenciji, kojom se označava završetak trogodišnjeg projekta „Prevencija i borba protiv korupcije“ koji finansira Evropska unija, sumiraće se ostvareni rezultati, definisati dalji koraci i razmotriti izazovi u borbi protiv korupcije nastali usled pandemije COVID-19.\nTokom poslednje tri godine, projekat je blisko sarađivao sa Ministarstvom pravde i Republičkim javnim tužilaštvom, kao glavnim korisnicima, na suzbijanju korupcije, uvođenju finansijskih istraga u slučajevima povezanim sa korupcijom i promociji transparentnosti i integriteta u javnom sektoru.\nNa konferenciji će učestvovati i govornici koji svojim iskustvom i stručnošću mogu dodatno da inspirišu institucije i organizacije u Republici Srbiji za izgradnju novih partnerstava, primenu novih tehnologija i bolje razumevanje značaja već postojećih antikorupcijskih mehanizama.\nPreuzmite: Agenda konferencije (PDF)


ANALIZA Ni ekonomisti nemaju odgovor kako preživljavaju penzioneri\nČak 64.000 penzionera u Federaciji BiH preživljava s penzijom koja je niža od 348 maraka, potvrdio je za „Avaz“ portparol Zavoda za mirovinsko i invalidsko osiguranje FBiH Amel Lizde.\n- Minimalna penzija u FBiH trenutno iznosi 348,6 KM. Oko 64 hiljade penzionera prima niže penzije od Zakonom predviđene minimalne penzije. Tu se pretežno radi o osobama koji primaju srazmjernu penziju, odnosno penziju od više nosilaca osiguranja – pojašnjava Lizde.\n- Najniži iznos penzije pripada korisniku starosne, porodične, odnosno invalidske penzije, kojima je to jedina penzija i koji imaju prebivalište na teritoriju FBiH. Može se desiti da osoba živi u FBiH i prima srazmjerni dio penzije koji je manji od 50 KM. To su uglavnom penzioneri s nekoliko godina radnog staža u FBiH, a većinu radnog vijeka proveli su u drugoj državi ili entitetu RS, odakle primaju ostatak svog dijela penzije. Postoji hiljade situacija gdje osoba prima penzije iz više država - pojasnio je Lizde.\nEkonomista Dragovan Petrović za „Avaz“ kazao je da je u više navrata pokušavao putem analiza dokučiti kako preživljava većina penzionera u našoj državi.\n- Penzije preko 800 KM ima svega oko 0,5 posto penzionera. I tolika penzija opet nije dovoljna za život. Sve naše analize ne mogu da daju realnu sliku o tome kako penzioneri priživljavaju. Na sreću, veliki broj dobija novčanu pomoć iz inostranstva, od dijaspore. Računa se da iz inostranstva u BiH stigne oko 4 milijarde KM godišnje, ali mislim da su nelegalni tokovi znatno veći – istakao je Petrović.\n- Ti ljudi su zaradili možda oko 500 eura penziju u Njemačkoj, koja je tamo veoma mala, ali je iznad prosjeka u BiH – pojasnio je Petrović.\n- Ovako niske penzije u BiH je moguće objasniti velikim brojem privilegovanih penzija, nastalih u ratu i po drugim osnovama, te činjenicom da je odnos radnika i penzionera otprilike jedan prema jedan. Ekonomisti u BiH su predlagali da se odvoje dvije vrste penzija, da se iz nekog fonda solidarnosti isplaćuju priveligovane penzije, a da iz Fonda primaju samo oni koji su zaradili penziju radnim odnosom - pojasnio je Petrović.\npenzije penzioneri FBiH Amel Lizde Dragan Petrović\nDrljača: Vrijeme će pokazati da smo napravili pomake u ovom segmentu


Izvor: Radio Televizija Vojvodine, 04.Apr.2020, 19:24\nOn je za Televiziju Novi Pazar rekao da su u taj grad danas stigli stručnjaci infektolozi i edipemiolozi koji lekarima treba da pomognu u suzbijanju i stavljanju epidemije pod kontrolu.\n”Situacija je alarmantna i zabrinjavajuća, ali je >> Pročitaj celu vest na sajtu Radio Televizija Vojvodine << pod kontrolom. Ovu priliku koristim da zahvalim predsedniku (Alekandru) Vučiću i ministru (Rasimu) Ljajiću na brzoj intervenciji jer će, kako ste čuli, u našu bolnicu stići respiratori i oprema koji će znatno pomoći našim lekarima”, kazao je Biševac.\n”Pored svih mera i napora koji se ulažu, najbitnije je ponašanje pojedinaca i poštovanje mera koje su preporučene. Osnovne su naša disciplina i odgovornost”, rekao je Biševac i dodao da je ovo krajnji trenutak da situacija bude shvaćena ozbiljno.\n"Veliko je bilo nepoštovanje mera samoizolacije i pored toga što su Ministarstvo unutrašnjih poslova i naš Zavod za javno zdravlje praktično sve koji su u samoizolaciji više puta dnevno proveravali. I građani koji nisu u samoizolaciji nisu poštovali mere koje su bile naložene od strane vlade, jer su se okupljali po gradu", izjavio je Mahmutović za RTV Novi Pazar.\nOn je dodao i da je dugo trebalo da se zatvore kafići i rastorani, jer "ljudi vide da se to negde dešava i misle da je to negde daleko i da to neće doći kod nas".\nVest o tome da u Novi Pazar stiže 13 respiratora Mahmutović je okarakterisao kao "najvažniju stvar koju može danas da saopšti".\n"Iznenadio me je poziv predsednika Vučića i zaista ono što sam mogao da očekujem od njega, a to je pomoć u najvažnijem trenutku", rekao je on, navodeći da će bolnica dobiti 10 velikih kliničkih respiratora i sigurno još tri do pet transportnih.\n"Uz ove respiratore koje ovde već imamo, to nas ohrabruje da je naše zdravstvo ovde u Novom Pazaru stabilno i da se možemo izboriti sa ovim velikim problemom", rekao je direktor bolnice.


Dom zdravlja - Page 2\nSve više ljudi zaraženo gripom, škole i vrtići desetkovani\nVirus gripa iz dana u dan se širi, a prema rečima prosvetnih radnika odeljenja u školama i vrtićima su desetkovana, pa ostaje bojazan da će uskoro doći do epidemije na nivou cele Srbije.\nUveliko u toku vakcinacija protiv gripa u domu zdravlja Palilula\nUveliko u toku vakcinacija u beogradskim domovima zdravlja, pa tako i na Paliluli. Kako poručuje direktor doma zdravlja Palilula, gužvi nema, a svako ko želi može da se vakciniše.\nSaznajemo kako teku pripreme za novi dom zdravlja u Borči\nPočetak izgradnje novog doma zdravlja u naselju Borča sve je izvesniji, jer pripreme uveliko traju, a parcela na kojoj će ovaj objekat biti izgrađen već je ograđena.\nKako je najavio predsednik opštine Palilula, Aleksandar Jovičić, za nekoliko dana u naselju Borča počeće izgradnja Doma zdravlja koji će koristiti svi meštani leve obale Dunava.\nU domu zdravlja u Krnjači ponovo nemoguće doći do lekara\nObjavljeno 26. septembra 2019. 26. septembra 2019.\nViše puta smo pisali o problemima koji nastaju zbog nedovoljnog broja lekara u zdravstvenim stanicama, kako u Borči i Krnjači, tako i u drugim naseljima na levoj obali.\nObjavljeno 20. avgusta 2019. 20. avgusta 2019.